cyanic-selkie/wikianc huggingface dataset:
ಉಪ್ಪು (ಖಾದ್ಯ)
ಉತ್ಪಾದನೆ
ಉಪ್ಪಿನ ಗಣಿಗಳಿಂದ ಉಪ್ಪನ್ನು ಉತ್ಪಾದಿಸುವುದು, ಸಮುದ್ರದ ನೀರನ್ನು ಭಾಷ್ಪೀಕರಿಸಿ ಉಪ್ಪನ್ನು ಪಡೆಯುವುದು ಖನಿಜಯುಕ್ತ ಕೆರೆಗಳಲ್ಲಿನ ನೀರಿನ ಮೂಲಕ ಉಪ್ಪು ಉತ್ಪಾದಿಸುವುದು ಪ್ರಮುಖವಾದ ವಿಧಾನಗಳಾಗಿವೆ. ಇದರ ಪ್ರಮುಖವಾದ ಕೈಗಾರಿಕಾ ಉತ್ಪನ್ನಗಳೆಂದರೆ ಕಾಸ್ಟಿಕ್ ಸೋಡಾ ಹಾಗೂ ಕ್ಲೋರಿನ್. ಪಾಲಿವಿನೈಲ್ ಕ್ಲೋರೈಡ್, ಪ್ಲಾಸ್ಟಿಕ್, ಪೇಪರ್ ಪಲ್ಪ್ ಮುಂತಾದವುಗಳ ಉತ್ಪಾದನೆಯಲ್ಲಿಯೂ ಉಪ್ಪಿನ ಬಹಳವಾದ ಬಳಕೆಯಿದೆ. ಸುಮಾರು ೨೦೦ ಮಿಲಿಯನ್ ಟನ್ ಪ್ರತಿವರ್ಷ ಉತ್ಪಾದನೆಯಾಗುತ್ತಿದ್ದು ಅದರಲ್ಲಿ ಕೇಲವ ೬ ಶೇಕಡಾದಷ್ಟು ಉಪ್ಪು ಮನುಷ್ಯನ ಬಳಕೆಗಾಗಿ ವಿನಿಯೋಗವಾಗುತ್ತದೆ. ಉಳಿದಂತೆ ರಸ್ತೆಗಳಲ್ಲಿ ಮಂಜು ಕರಗಿಸುವುದು, ಕೃಷಿ ಕ್ಷೇತ್ರ, ಮತ್ಸ್ಯ ಕ್ಷೇತ್ರದಲ್ಲಿ ಬಳಕೆಯಾಗುತ್ತದೆ. ಮನುಷ್ಯನ ಆಹಾರದಲ್ಲಿ ಬಳಕೆಯಾಗುವ ಉಪ್ಪು ಹರಳು ಉಪ್ಪು ರೂಪದಲ್ಲಿರುತ್ತದೆ. ಇತ್ತೀಚೆಗೆ ಅಯೋಡಿನ್ ಕೊರತೆಯನ್ನು ಹೋಗಲಾಡಿಸಲು ಅಯೋಡೈಸ್ಡ್ ಉಪ್ಪಿನ ಬಳಕೆ ಜನಪ್ರಿಯವಾಗುತ್ತಿದೆ. ಉಪ್ಪು ಹಲವಾರು ಸಂಸ್ಕರಿತ ಆಹಾರದಲ್ಲಿ ಪ್ರಮುಖವಾಗಿ ಬಳಸಲ್ಪಡುತ್ತಿದೆ.
ಸಮುದ್ರದ ನೀರಿನಿಂದ: ಸಮುದ್ರತೀರದಲ್ಲಿ ಅದರ ಹಿನ್ನೀರಿಗೆ ಹೊಂದಿಕೊಂಡಂತೆ ಅನುಕೂಲವಾದ ಪ್ರದೇಶವನ್ನು ಆಯ್ಕೆಮಾಡಿಕೊಂಡು ಮಣ್ಣಿನ ಅಡ್ಡಗಟ್ಟೆಗಳನ್ನು ಹಾಕಿ, ವಿವಿಧ ಮಟ್ಟದ ಕೊಳಗಳನ್ನು ನಿರ್ಮಿಸಲಾಗುವುದು. ಇವುಗಳ ನಡುವೆ ಕಾಲುವೆಗಳ ಮೂಲಕ ಸಂಪರ್ಕವಿರುತ್ತದೆ. ಸಮುದ್ರದ ನೀರನ್ನು ಹೆಚ್ಚು ಆಳವಾಗಿರುವ ಕೊಳಗಳಿಗೆ ಹಾಯಿಸಲಾಗುವುದು. ಈ ಕೊಳಗಳಲ್ಲಿ ಹಲವು ದಿನಗಳವರೆಗಿರುವ ನೀರು ಸೂರ್ಯನ ತಾಪದಿಂದ ಭಾಗಶಃ ಆವಿಯಾಗಿ, ಉಪ್ಪಿನ ದ್ರಾವಣ ಸಾಂದ್ರೀಕರಿಸುತ್ತದೆ. ಅನಂತರ ಈ ದ್ರಾವಣವನ್ನು ಒಳಭಾಗದ ಅಷ್ಟು ಆಳವಲ್ಲದ ಕಟ್ಟೆಗಳಿಗೆ ರವಾನಿಸುತ್ತಾರೆ. ಕಾಲಕ್ರಮದಲ್ಲಿ ಉಪ್ಪು ಹರಳಿನ ರೂಪದಲ್ಲಿ ಹೊರಬೀಳುತ್ತದೆ. ಹರಳುಗಳನ್ನು ಕೆರೆದು, ಹೊರತೆಗೆದು, ಜರಡಿ ಹಿಡಿದು, ದಪ್ಪ ಮತ್ತು ಸಣ್ಣ ಹರಳುಗಳಾಗಿ ವಿಂಗಡಿಸಿ ಅನಂತರ ಮಾರಾಟಕ್ಕಿಡುತ್ತಾರೆ. ಅಡಿಗೆಗೆಂದು ನಾವು ಬಳಸುವ ಉಪ್ಪಿನ ೬೦%ರಷ್ಟು ಹೀಗೆ ಒದಗುತ್ತದೆ. ಫ್ರಾನ್ಸ್, ಇಟಲಿ, ಸ್ಪೇನ್, ಪೋರ್ಚುಗಲ್ ಮತ್ತು ಚೀನ ದೇಶಗಳಲ್ಲೂ ಅಮೆರಿಕ ಸಂಯುಕ್ತ ಸಂಸ್ಥಾನದ ಕ್ಯಾಲಿಫೋರ್ನಿಯಾದಲ್ಲೂ ಈ ವಿಧಾನ ರೂಢಿಯಲ್ಲಿದೆ. ಶೀತ ಪ್ರದೇಶಗಳಾದ ರಷ್ಯ ಮತ್ತು ಇಂಗ್ಲೆಂಡ್‌ನಲ್ಲಿ ಸಮುದ್ರದ ನೀರನ್ನು ಹೆಪ್ಪುಗಟ್ಟಿಸುವ ವಿಧಾನ ಬಳಕೆಯಲ್ಲಿದೆ. ಈ ಕ್ರಮದಿಂದಾಗಿ ಉಪ್ಪಿನ ಸಾಂದ್ರದ್ರಾವಣ ದೊರೆಯುತ್ತದೆ. ಇದನ್ನು ಇಂಗಿಸಿ ಉಪ್ಪಿನ ಹರಳುಗಳನ್ನು ಪಡೆಯುತ್ತಾರೆ.
ಉಪ್ಪಿನ ಗಣಿಗಳಿಂದ: ಈ ವಿಧಾನದಿಂದ ತಯಾರಾಗುವ ಉಪ್ಪಿನ ಪ್ರಮಾಣ ೧೦%. ತೈಲಯಂತ್ರದಿಂದ (ಆಯಿಲ್ ಎಂಜಿನ್) ಚಲಿಸುವ ಗಾಳಿಯ ಅದುಮು ಯಂತ್ರಗಳು ಲವಣ ಸಂಗ್ರಹವನ್ನು ಕೊರೆದು ಉಪ್ಪನ್ನು ಮೇಲೆತ್ತುತ್ತವೆ. ಉಪ್ಪಿನ ಹೆಂಟೆಗಳನ್ನು ಪುಡಿಮಾಡಿ, ಜರಡಿ ಹಿಡಿದು, ಹರಳುಗಳ ಗಾತ್ರಾನುಸಾರ ವಿಂಗಡಿಸಿದ ಅನಂತರವೇ ಮಾರುಕಟ್ಟೆಗೆ ಕಳುಹಲಾಗುವುದು. ಇಂಗ್ಲೆಂಡಿನ ಚೆಪೈರಿನಲ್ಲಿರುವಂತೆ, ಉಪ್ಪಿನ ಸಂಗ್ರಹ ಭೂಮಟ್ಟಕ್ಕಿಂತ ಕೆಳಗಿದ್ದರೆ ಯಂತ್ರ ನಿರ್ಮಿತ ರಂಧ್ರದ ಮೂಲಕ ನೀರನ್ನು ಹಾಯಿಸಿ, ದ್ರಾವಣರೂಪದಲ್ಲಿ ಉಪ್ಪನ್ನು ಮೇಲೆತ್ತಿ, ಅನಂತರ ಇಂಗಿಸಿ, ಹರಳಿನ ರೂಪಕ್ಕೆ ತರಬಹುದು.
ಶುದ್ಧೀಕರಣ
ಮಳೆಗಾಲದಲ್ಲಿ ಉಪ್ಪು ಕರಗಿಹೋಗುವ ಸಂಭವ ಹೆಚ್ಚು. ಅಶುದ್ಧ ಉಪ್ಪಿನಲ್ಲಿರುವ ಕ್ಯಾಲ್ಸಿಯಂ ಮತ್ತು ಮೆಗ್ನೀಸಿಯಂ ಕ್ಲೋರೈಡ್-Hygroscopic ಇವುಗಳೇ ಇದಕ್ಕೆ ಕಾರಣ. ಶುದ್ಧ ಉಪ್ಪಿಗೆ ನೀರನ್ನಾಕರ್ಷಿಸುವ ಗುಣವಿಲ್ಲ. ಆದ್ದರಿಂದ ಅಶುದ್ಧ ಉಪ್ಪನ್ನು ಅಲ್ಪಪ್ರಮಾಣದ ನೀರಿನಲ್ಲಿ ವಿಲೀನ ಮಾಡಿ ಶೋಧಿಸಿದರೆ ಅದ್ರಾವ್ಯ ವಸ್ತುಗಳಿಂದ ಉಪ್ಪು ದೂರವಾಗುತ್ತದೆ. ಹೈಡ್ರೊಜನ್ ಕ್ಲೋರೈಡ್ ಅನಿಲವನ್ನು ದ್ರಾವಣದೊಳಕ್ಕೆ ಅದು ಹೀರುವಷ್ಟು ಕಾಲ ಹಾಯಿಸಿದರೆ, ಶುದ್ಧ ಸೋಡಿಯಂ ಕ್ಲೋರೈಡ್ ಒತ್ತರಿಸುವುದು. ಅನಂತರ ಶೋಧಿಸುವುದರಿಂದ ಉಪ್ಪಿನ ಹರಳುಗಳು ಬೇರ್ಪಡುತ್ತದೆ. ಪ್ರಬಲ ಹೈಡ್ರೋಕ್ಲೋರಿಕ್ ಆಮ್ಲದಿಂದ ತೊಳೆದು, ಒಣಗಿಸಿ, ಕಾಯಿಸಿದರೆ, ದ್ರಾವಣದಲ್ಲಿನ ಅಲ್ಪಸ್ವಲ್ಪ ಹೈಡ್ರೊಜನ್‌ಕ್ಲೋರೈಡ್ ಶೇಷಾಂಶವೂ ಹೋಗಿ, ಶುದ್ಧ ಉಪ್ಪು ಉಳಿಯುತ್ತದೆ.
ಭಾರತದಲ್ಲಿ
ಮದ್ರಾಸ್ ಮತ್ತು ಬೊಂಬಾಯಿ-ಇವುಗಳೇ ಭಾರತದ ಪ್ರಮುಖ ಉಪ್ಪುತಯಾರಿಕಾ ಕೇಂದ್ರಗಳು. ಭಾರತದಲ್ಲಿ ಇದರ ವಾರ್ಷಿಕ ಉತ್ಪಾದನೆ ಸುಮಾರು ೫ ಲಕ್ಷ ಟನ್ನುಗಳು. ತೇವವಾದ ಹವೆ ಮತ್ತು ಗಂಗ, ಬ್ರಹ್ಮಪುತ್ರ, ಇರವಾಡಿ ನದಿಗಳು ಸಮುದ್ರಕ್ಕೆ ಒಯ್ಯುವ ಹೊಸ ಹಾಗೂ ಸಿಹಿ ನೀರಿನ ದೆಸೆಯಿಂದಾಗಿ ಬಂಗಾಳ ಮತ್ತು ಬರ್ಮಾಗಳಲ್ಲಿ ಉಪ್ಪಿನ ಕೈಗಾರಿಕೆ ಸಾಧ್ಯವಾಗಿಲ್ಲ. ಇತರ ಉಷ್ಣ ದೇಶಗಳಂತೆ ಭಾರತದಲ್ಲೂ ಸಮುದ್ರದ ನೀರನ್ನು ಸೂರ್ಯನ ಶಾಖದಿಂದ ಇಂಗಿಸಿ ಉಪ್ಪನ್ನು ಪಡೆಯಲಾಗುತ್ತದೆ. ಭಾರತ ದೇಶದ ಉಪ್ಪಿನ ೩೦% ಭಾಗ ಉಪ್ಪಿನ ಸರೋವರಗಳಿಂದ ಮತ್ತು ಭೂಗತ ನೀರಿನ ವಿಧಾನದಿಂದ ತಯಾರಾಗುತ್ತದೆ. ಕಚ್ (ರನ್-ಆಫ಼್-ಕಚ್) ಪ್ರದೇಶದ ಲವಣ ಸಂಗ್ರಹದ ಮೇಲೆ ಹಿಂದೆ ವೇಗವಾಗಿ ಬೀಸಿದ ಗಾಳಿಯೊಡನೆ ತೂರಿಬಂದ ಉಪ್ಪಿನ ಧೂಳು ರಾಜಾಸ್ಥಾನದ ಮರಳುಗಾಡಿನಲ್ಲಿ ಶೇಖರವಾದಂತೆ ತೋರುತ್ತದೆ. ಇಲ್ಲಿರುವ ಸಾಂಬಾರ್ ಲವಣಸರೋವರದ ವಿಸ್ತೀರ್ಣ ಮಳೆಗಾಲದಲ್ಲಿ ಸುಮಾರು ೯೦ ಚ.ಮೈ. ಆಗುತ್ತದೆ. ಇದೇ ರಾಜ್ಯದ ಪಚ್‌ಬಿದ್ರ ಎಂಬಲ್ಲಿ ಭೂಗತ ಉಪ್ಪುನೀರನ್ನು ಮೇಲೆತ್ತಿ ಉಪ್ಪಿಗಾಗಿ ಸಾಂದ್ರೀಕರಿಸುತ್ತಾರೆ. ಈ ವಿಧಾನದಲ್ಲಿನ ಬಾಷ್ಪೀಕರಣಕ್ಕೆ ನಾನಾ ಬಗೆಯ ಪರಿಣಾಮತಂತ್ರವನ್ನಾಗಲೀ (ಮಲ್ಟಿಪಲ್ ಇಫೆಕ್ಟ್ ಟೆಕ್ನಿಕ್) ಅಥವಾ ಕಲ್ಲಿದ್ದಲಿನಿಂದ ಕಾಯಿಸಿದ ದೊಡ್ಡ ಬೋಗುಣಿಗಳನ್ನಾಗಲೀ ಉಪಯೋಗಿಸುವುದು ಪದ್ಧತಿ.
ಉಪ್ಪಿನ ರೂಪಗಳು
thumb|200px|[[ಸೆನೆಗಾಲ್ ನ ರೆಬ್ಟಾ ಸರೋವರದಿಂದ ಉಪ್ಪಿನ ಸಂಗ್ರಹಣೆ.]] ನೈಸರ್ಗಿಕ ಉಪ್ಪು ಹಲವು ಬಗೆಯಲ್ಲಿದ್ದು ವಿಭಿನ್ನ ರುಚಿಗಳನ್ನು ಸಹ ಹೊಂದಿರುತ್ತದೆ. ಇದಕ್ಕೆ ಉಪ್ಪಿನಲ್ಲಿ ಸೋಡಿಯಮ್ ಕ್ಲೋರೈಡಿನ ಜೊತೆಗೆ ಮಿಶ್ರವಾಗಿರುವ ಇತರ ಖನಿಜಗಳು ಕಾರಣ. ಸಮುದ್ರದ ನೀರಿನಿಂದ ತಯಾರಾಗುವ ಉಪ್ಪು ಸಹ ಪ್ರದೇಶದಿಂದ ಪ್ರದೇಶಕ್ಕೆ ಭಿನ್ನವಾಗಿರುತ್ತದೆ. ಸಮುದ್ರದ ನೀರಿನಿಂದ ಪಡೆಯುವ ಪೂರ್ಣ ಕಚ್ಚಾ ಉಪ್ಪು ಗಣನೀಯ ಪ್ರಮಾಣದಲ್ಲಿ ಮ್ಯಾಗ್ನೀಸಿಯಮ್ ಮತ್ತು ಕ್ಯಾಲ್ಸಿಯಮ್ ಸಂಯುಕ್ತಗಳನ್ನು ಹೊಂದಿದ್ದು ಇವು ಉಪ್ಪಿಗೆ ಕೊಂಚಮಟ್ಟದ ಕಟುವಾದ ರುಚಿಯನ್ನು ನೀಡುತ್ತವೆ. ಇಂದು ಇಂತಹ ಪೂರ್ಣ ಕಚ್ಚಾ ಉಪ್ಪನ್ನು ನೇರವಾಗಿ ಆಹಾರದಲ್ಲಿ ಬಳಸುವುದು ಬಲು ಕಡಿಮೆ. ಆದರೆ ಕೆಲ ತಜ್ಞರು ಇಂತಹ ಉಪ್ಪಿನಲ್ಲಿರುವ ಇತರ ಖನಿಜ ವಸ್ತುಗಳು ಆರೋಗ್ಯಕ್ಕೆ ಪೂರಕವೆಂದು ವಾದಿಸಿದರೆ ಇನ್ನು ಕೆಲವರು ಇಂತಹ ಉಪ್ಪಿನಲ್ಲಿ ಅಯೊಡಿನ್ ಸಂಯುಕ್ತಗಳು ಬಲು ವಿರಳವಾಗಿರುವುದರಿಂದ ಇದು ಶರೀರಕ್ಕೆ ಬೇಕಾದಷ್ಟು ಪ್ರಮಾಣದಲ್ಲಿ ಅಯೊಡಿನ್ ಪೂರೈಸಲಾರದೆಂದು ವಾದಿಸುತ್ತಾರೆ.
ನೈಸರ್ಗಿಕವಾಗಿ ಉಪ್ಪು ಸ್ಪಟಿಕ ರೂಪದಲ್ಲಿರುತ್ತದೆ. (crystalline) ಈ ಖನಿಜವನ್ನು ರೋಕ್ ಸಾಲ್ಟ್ (ಘನ ಲವಣ) ಅಥವಾ ಹೆಲೈಟ್ ಎಂದು ಹೆಸರಿಸಲಾಗಿದೆ. ಸಮುದ್ರದ ನೀರಿನಲ್ಲಿ ಉಪ್ಪು ಅಗಾಧವಾದ ಪ್ರಮಾಣದಲ್ಲಿದೆ ಮತ್ತು ಇದೇ ಪ್ರಮುಖವಾದ ಭಾಗವಾಗಿರುತ್ತದೆ; ಮುಕ್ತ ಸಾಗರದಲ್ಲಿ ಸುಮಾರು ೩೫ ಗ್ರಾಂ ಪ್ರತಿ ಲೀಟರ್ ಇರುತ್ತದೆ. ಜೀವಶಾಸ್ತ್ರದಲ್ಲಿ ಸೋಡಿಯಂನ ಪಾತ್ರವಿದ್ದು ಪ್ರತಿ ಪ್ರಾಣಿಯ ಜೀವಕ್ಕೆ ಈ ಲವಣ ಅಗತ್ಯವಿದೆ, ಮತ್ತು ಉಪ್ಪುತನವು ಒಂದು ಮುಖ್ಯವಾದ ರುಚಿ ಕಣವಾಗಿದೆ.
ಶುದ್ಧೀಕೃತ ಉಪ್ಪು
thumb|left|[[ಬೊಲಿವಿಯದಲ್ಲಿ ಉಪ್ಪಿನ ಗುಡ್ಡೆಗಳು.]] ಇಂದು ಆಹಾರದಲ್ಲಿ ವ್ಯಾಪಕವಾಗಿ ಬಳಸಲ್ಪಡುವ ಶುದ್ಧೀಕೃತ ಉಪ್ಪು ಮುಖ್ಯವಾಗಿ ಸೋಡಿಯಮ್ ಕ್ಲೋರೈಡ್ ಆಗಿದೆ. ಇಂತಹ ಉಪ್ಪನ್ನು ಸಮುದ್ರದ ನೀರಿನಿಂದ ಪಡೆಯುವುದಿಲ್ಲ. ಬದಲಾಗಿ ಇದು ಕಾರ್ಖಾನೆಗಳಲ್ಲಿ ತಯಾರಿಸಲ್ಪಡುತ್ತದೆ. ಹೀಗೆ ಉತ್ಪಾದಿಸಲಾಗುವ ಉಪ್ಪಿನ ಸಣ್ಣ ಪಾಲು ಮಾತ್ರವೇ ಆಹಾರಪದಾರ್ಥವಾಗಿ ಮಾರುಕಟ್ಟೆಗೆ ಬರುತ್ತದೆ. ಹೆಚ್ಚಿನಂಶವು ಇತರ ಕೈಗಾರಿಕೆಗಳಲ್ಲಿ ಬಳಸಲ್ಪಡುವುದು. ಈ ಉಪ್ಪು ಅನೇಕ ಕೈಗಾರಿಕೋದ್ಯಮಗಳಲ್ಲಿ ಒಂದು ಪ್ರಮುಖ ಕಚ್ಚಾ ವಸ್ತುವಾಗಿದ್ದು ಕಾಗದ ಮತ್ತು ಕಾಗದದ ತಿರುಳಿನ ತಯಾರಿಕೆಯಲ್ಲಿ, ಬಟ್ಟೆಗಳ ಮೇಲೆ ಬಣ್ಣ ಕೂರಿಸುವಲ್ಲಿ ಮತ್ತು ಸಾಬೂನುಗಳ ತಯಾರಿಕೆಯಲ್ಲಿ ಬಳಸಲ್ಪಡುತ್ತದೆ.
ಇಂದು ಹೆಚ್ಚಿನ ರಿಫೈನ್ಡ್ ಉಪ್ಪನ್ನು ಉಪ್ಪಿನ ಬಂಡೆ (ಲವಣಶಿಲೆ) ಗಳಿಂದ ತಯಾರಿಸಲಾಗುತ್ತದೆ. ಈ ಲವಣಶಿಲೆಗಳು ಪ್ರಾಚೀನಕಾಲದಲ್ಲಿದ್ದ ಉಪ್ಪಿನ ಸರೋವರಗಳು ಬತ್ತಿ ಒಣಗಿಹೋದಾಗ ರೂಪುಗೊಂಡಿವೆ. ಈ ಶಿಲೆಗಳನ್ನು ಅಗೆದು ಪುಡಿಮಾಡಿ ಉಪ್ಪನ್ನು ತೆಗೆದು ಶುದ್ಧಮಾಡಲಾಗುತ್ತದೆ. ಅಥವಾ ಈ ಶಿಲೆಗಳೊಳಗೆ ನೀರು ಹಾಯಿಸಿ ಕರಗಿ ಹರಿಯುವ ಮಂದ ದ್ರವವನ್ನು ಒಣಗಿಸಿ ಶುದ್ಧಗೊಳಿಸಿ ಉಪ್ಪನ್ನು ಪಡೆಯಲಾಗುತ್ತದೆ. 200px|thumb|[[ಯು.ಎಸ್.ಎ.ದ ಮೃತ್ಯುಕಣಿವೆಯಲ್ಲಿನ ನೈಸರ್ಗಿಕ ಉಪ್ಪಿನ ಕೊಂಬುಗಳು.]] ಹೀಗೆ ಕಚ್ಚಾ ಉಪ್ಪನ್ನು ಶಿಲೆಗಳಿಂದ ಪಡೆದ ಮೇಲೆ ಅದನ್ನು ಸಂಸ್ಕರಿಸಿ ಶುದ್ಧಗೊಳಿಸಲಾಗುತ್ತದೆ. ಸಾಮಾನ್ಯವಾಗಿ ಈ ಪ್ರಕ್ರಿಯಯಲ್ಲಿ ಉಪ್ಪನ್ನು ಮತ್ತೊಮ್ಮೆ ಹರಳುಗಟ್ಟಿಸಲಾಗುವುದು. ಕರಗಿಸಿದ ಕಚ್ಚಾ ಉಪ್ಪಿನ ದ್ರಾವಣಕ್ಕೆ ಸೂಕ್ತ ರಾಸಾಯನಿಕ ಸಂಯುಕ್ತಗಳನ್ನು ಬೆರೆಸಿ ಸೋಡಿಯಮ್ ಕ್ಲೋರೈಡ್ ಹೊರತಾಗಿ ಉಪ್ಪಿನಲ್ಲಿರುವ ಇತರ ಲವಣಗಳನ್ನು ಬೇರ್ಪಡಿಸಲಾಗುತ್ತದೆ. ಈ ಕ್ರಿಯೆಯನ್ನು ಹಲವು ಘಟ್ಟಗಳಲ್ಲಿ ಸಾಗಿಸಿ ಕೊನೆಯಲ್ಲಿ ಉಳಿಯುವ ಶುದ್ಧ ಸೋಡಿಯಮ್ ಕ್ಲೋರೈಡ್‍ನ ಹರಳುಗಳನ್ನು ಒಣಗಿಸಿ ಮಾರುಕಟ್ಟೆಗೆ ಬಿಡುಗಡೆ ಮಾಡಲಾಗುತ್ತದೆ. ಲವಣಶಿಲೆಗಳಿಂದ ಮೇಲ್ಕಾಣಿಸಿದ ರೀತಿಯಲ್ಲಿ ಪಡೆಯಲಾದ ಉಪ್ಪು ಮುದ್ದೆಯಾಗದಂತೆ ಮತ್ತು ಹರಳುಗಳು ಒಂದೇ ರೀತಿಯಾಗಿರುವಂತೆ ಮಾಡಲು ಟ್ರೈಕ್ಯಾಲ್ಸಿಯಮ್ ಫಾಸ್ಫೇಟ್, ಸೋಡಿಯಮ್ ಹೆಕ್ಸಸ್ಯಾನೋಫೆರ್ರೇಟ್‌ನಂತಹ ಸಂಯುಕ್ತಗಳನ್ನು ಬಳಸಲಾಗುತ್ತದೆ.
ಟೇಬಲ್ ಸಾಲ್ಟ್ ಮತ್ತು ಅಯೊಡೈಸ್ಡ್ ಉಪ್ಪು
200px|left|thumb|ಟಿಂಬಕ್ಟುವಿನ ಉಪ್ಪಿನ ಹಲಗೆಗಳು ಟೇಬಲ್ ಸಾಲ್ಟ್ ೯೯% ಶುದ್ಧ ಸೋಡಿಯಮ್ ಕ್ಲೋರೈಡ್. ಇದರ ಜೊತೆಗೆ ಹರಳುಗಳು ಒಂದಕ್ಕೊಂದು ಅಂಟಿ ಮುದ್ದೆಯಾಗದಂತೆ ತಡೆಯುವ ಸೋಡಿಯಮ್ ಸಿಲಿಕೋಅಲ್ಯುಮಿನೇಟ್ ಯಾ ಮ್ಯಾಗ್ನೀಸಿಯಮ್ ಕಾರ್ಬೊನೇಟ್ ಸಹ ಕೊಂಚ ಪ್ರಮಾಣದಲ್ಲಿರುತ್ತದೆ. ಟೇಬಲ್ ಸಾಲ್ಟ್‌ಗೆ ಅತ್ಯಲ್ಪ ಪ್ರಮಾಣದಲ್ಲಿ ಪೊಟ್ಯಾಸಿಯಮ್ ಅಯೊಡೈಡ್ ಅಥವಾ ಸೋಡಿಯಮ್ ಅಯೊಡೈಡ್ ಅನ್ನು ಬೆರೆಸಿ ಅಯೊಡೈಸ್ಡ್ ಉಪ್ಪನ್ನು ತಯಾರಿಸಲಾಗುತ್ತದೆ. ದೇಹದಲ್ಲಿ ಅಯೊಡಿನ್‌ನ ಕೊರತೆಯನ್ನು ನೀಗಿಸಲು ಈ ಅಯೊಡೈಸ್ಡ್ ಉಪ್ಪನ್ನು ಬಳಸಲಾಗುವುದು. ಅಯೊಡಿನ್‌ನ ಕೊರತೆ ಮಾನವನಲ್ಲಿ ಗಳಗಂಡದಂತಹ ಹಲವು ರೋಗಗಳನ್ನುಂಟುಮಾಡುತ್ತದೆ. ಅಯೊಡೈಸ್ಡ್ ಉಪ್ಪು ಇವನ್ನು ತಡೆಯುವಲ್ಲಿ ಬಲು ಪರಿಣಾಮಕಾರಿಯಾಗಿದೆ. ಇಂದು ಹಲವು ರಾಷ್ಟ್ರಗಳಲ್ಲಿ ಅಯೊಡೈಸ್ಡ್ ಉಪ್ಪನ್ನು ತಯಾರಿಸುವುದು ಕಡ್ಡಾಯ ಮಾಡಲಾಗಿದೆ.
ಉಪಯೋಗಗಳು
ಅನುದಿನದ ಆಹಾರದಲ್ಲಿ ಉಪ್ಪಿನ ಅವಶ್ಯಕತೆ ಅತ್ಯಧಿಕ. ನಿತ್ಯಬಳಕೆಯ ಅಡಿಗೆ ಉಪ್ಪಿನಲ್ಲಿರುವ ಇತರ ಪೌಷ್ಟಿಕಾಂಶಗಳ ವಿವರ ಹೀಗಿದೆ: ೧% ಕ್ಯಾಲ್ಸಿಯಂ ಸಿಲಿಕೇಟ್ ಅಥವಾ ಮೆಗ್ನೀಸಿಯಂ ಕಾರ್ಬೊನೇಟ್. ಅಯೋಡೀನ್ ಕೊರತೆಯನ್ನು ನಿವಾರಿಸಲು ೦.೦೦೧% ಪೊಟ್ಯಾಸಿಯಂ ಅಯೊಡೈಡ್ ಸೇರಿಸುತ್ತಾರೆ. ಇದರಲ್ಲಿರುವ ಅಯೊಡೀನ್ ಅಂಶವನ್ನು ಕಾಪಾಡಲು ೦.೧% ಸೋಡಿಯಂ ಕಾರ್ಬೊನೇಟ್ ಮತ್ತು ಸೋಡಿಯಂ ಥಯೋಸಲ್ಫೇಟ್ ಸೇರಿಸುತ್ತಾರೆ. ಪ್ರಾಣಿಗಳಿಗೂ ಉಪ್ಪಿನ ಅಗತ್ಯವುಂಟು. ವನ್ಯಮೃಗ ಸಂರಕ್ಷಣಾರಣ್ಯಗಳಲ್ಲಿ (ಗೇಮ್ ಸ್ಯಾಂಕ್ಚುಅರಿ) ವಾಸಿಸುವ ಕಾಡುಪ್ರಾಣಿಗಳ ಸಲುವಾಗಿ ಆಗಿಂದಾಗ್ಗೆ ನಿಯೋಜಿತ ಸ್ಥಳಗಳಲ್ಲಿ ಉಪ್ಪನ್ನು ಚೆಲ್ಲುತ್ತಾರೆ. ಉಪ್ಪಿನಲ್ಲಿಟ್ಟ ಮೀನು, ಮಾಂಸ ಮತ್ತು ಬೆಣ್ಣೆ ಬಹುಕಾಲ ಕೆಡುವುದಿಲ್ಲ. ಅಡಿಗೆ ಸೋಡಾ (ಬೇಕಿಂಗ್ ಪೌಡರ್ ಅಥವಾ ಸೋಡಿಯಂ ಬೈಕಾರ್ಬೊನೇಟ್) ಮತ್ತು ವಾಷಿಂಗ್ ಸೋಡಾ (ಸೋಡಿಯಂ ಕಾರ್ಬೊನೇಟ್) ತಯಾರಿಸುವುದು ಉಪ್ಪಿನಿಂದಲೇ. ಸೋಡಿಯಂ ಪರ್ಮುಟೈಟ್ ಎಂಬ ರಾಸಾಯನಿಕ ವಸ್ತು ಗಡಸುನೀರನ್ನು ಮೆದುಗೊಳಿಸಿ ತಾನು ನಿಷ್ಕ್ರಿಯವಾಗುತ್ತದೆ. ಮತ್ತೆ ಉಪ್ಪಿನ ಪ್ರಬಲ ದ್ರಾವಣದಿಂದ ತೊಳೆದರೆ ಪುನಶ್ಚೇತನಗೊಳ್ಳುತ್ತದೆ. ವನಸ್ಪತಿ ತೈಲಗಳೊಡನೆ (ಹೈಡ್ರೊಜಿನೇಟಿಡ್ ಆಯಿಲ್) ಸೋಡಿಯಂ ಹೈಡ್ರಾಕ್ಸೈಡನ್ನು ಬೆರೆಸಿ ಕುದಿಸಿದರೆ ಸಾಬೂನು ಲಭಿಸುತ್ತದೆ. ಅದಕ್ಕೆ ಉಪ್ಪನ್ನು ಸೇರಿಸದ ಹೊರತು ಸಾಬೂನು ಒತ್ತರಿಸುವುದಿಲ್ಲ. ಸಂಶೋಧನೆಯೇ ಮೊದಲಾದ ವೈಜ್ಞಾನಿಕ ಪ್ರಯೋಗಗಳಲ್ಲಿ ಉಪ್ಪು ಮತ್ತು ಮಂಜುಗೆಡ್ಡೆಯ ಶೈತ್ಯ ಮಿಶ್ರಣ ಬಳಕೆಯಾಗುತ್ತದೆ. ಪಿಂಗಾಣಿ ಮತ್ತು ಇತರ ಮಣ್ಣಿನ ಪಾತ್ರೆ, ಕೊಳಾಯಿ, ಜಾಡಿ-ಇತ್ಯಾದಿಗಳಿಗೆ ಹೊಳಪು ಕೊಡಲು, ವೈದ್ಯದಲ್ಲಿ, ರಾಸಾಯನಿಕ ವಿಶ್ಲೇಷಣೆಯಲ್ಲಿ, ಗಾಜು, ಚರ್ಮ, ಕಾಗದ ಮತ್ತು ಬಟ್ಟೆ ಉದ್ಯಮಗಳಲ್ಲಿ ಉಪ್ಪಿನ ಬಳಕೆ ವ್ಯಾಪಕವಾಗಿದೆ.
ಆರೋಗ್ಯ ಮತ್ತು ಉಪ್ಪು
ಸೋಡಿಯಮ್ ಶರೀರದ ಮೂಲಭೂತ ಎಲೆಕ್ಟ್ರೊಲೈಟ್‌ಗಳಲ್ಲಿ ಒಂದು. ಶರೀರದಲ್ಲಿನ ಎಲ್ಲ ನಾಲ್ಕು ಋಣಾತ್ಮಕ (ಕ್ಯಾಟಯಾನಿಕ್) ಎಲೆಕ್ಟ್ರೊಲೈಟ್‌ಗಳಾದ ಸೋಡಿಯಮ್, ಪೊಟ್ಯಾಸಿಯಮ್, ಮ್ಯಾಗ್ನೀಸಿಯಮ್ ಮತ್ತು ಕ್ಯಾಲ್ಸಿಯಮ್‌ಗಳೆಲ್ಲವೂ ಕಚ್ಚಾ ಉಪ್ಪಿನಲ್ಲಿವೆ. ಉಪ್ಪಿನ ಅತಿಯಾದ ಸೇವನೆ ಅಥವಾ ಅತಿ ಕಡಿಮೆಯಾದ ಸೇವನೆಗಳು ದೇಹದ ಆರೋಗ್ಯದ ಮೇಲೆ ತೀವ್ರ ಪ್ರತಿಕೂಲ ಪರಿಣಾಮ ಬೀರುವುವು. ಸ್ನಾಯುಗಳ ಸೆಳೆತ, ತಲೆಸುತ್ತುವಿಕೆ ಮತ್ತು ನರಸಂಬಂಧಿ ಖಾಯಿಲೆಗಳು ತೋರುವ ಸಾಧ್ಯತೆಗಳಿವೆ.
ಉಪ್ಪಿನ ಅತಿಯಾದ ಸೇವನೆ ಕೆಳಕಂಡ ದೈಹಿಕ ತೊಂದರೆಗಳನ್ನುಂಟುಮಾಡಬಹುದಾಗಿದೆ. ಆದರೆ ಎಲ್ಲರಲ್ಲೂ ಇವು ಕಾಣಿಸುವುದು ನಿಶ್ಚಿತವಲ್ಲ.
ನಮ್ಮ ದೇಹಕ್ಕೆಷ್ಟು ಉಪ್ಪು ಬೇಕು?
ನಾನಾ ದೇಶಗಳ ಆರೋಗ್ಯ ಸಂಸ್ಥೆಗಳು ಮಾನವನಿಗೆ ದಿನವಹಿ ಬೇಕಾದ ಉಪ್ಪಿನ ಪ್ರಮಾಣವನ್ನು ಅಂದಾಜು ಮಾಡಿ ಆ ಬಗ್ಗೆ ಶಿಫಾರಸುಗಳನ್ನು ಹೊರತಂದಿವೆ. ಸಾಮಾನ್ಯವಾಗಿ ೧ ಗ್ರಾಂ ಸೋಡಿಯಮ್‌ಅನ್ನು ಪಡೆಯಲು ೨.೫ ಗ್ರಾಮ್ ಉಪ್ಪನ್ನು ಸೇವಿಸಬೇಕಾಗುತ್ತದೆ. ಯು.ಕೆ. ಯಲ್ಲಿ ಪ್ರತಿ ಪ್ರೌಢನು ದಿನಕ್ಕೆ ೪ ರಿಂದ ೬ ಗ್ರಾಮ್ ಉಪ್ಪನ್ನು ಸೇವಿಸಬಹುದೆಂದು ಶಿಫಾರಸು ಮಾಡಿದ್ದರೂ ಇದರ ೩ ರಷ್ಟನ್ನು ಸೇವಿಸಲಾಗುತ್ತಿದೆ.
ವಯೋಮಾನಕ್ಕನುಗುಣವಾಗಿ ಮಕ್ಕಳ ಶರೀರಕ್ಕೆ ದಿನವಹಿ ಬೇಕಾದ ಉಪ್ಪಿನ ಪ್ರಮಾಣ ಕೆಳಕಂಡಂತಿದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಆಹಾರ ವಿಜ್ಞಾನ ವರ್ಗ:ಆಹಾರ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಬಾಪಟ್
ಬಾಪಟ್ ಕುಟುಂಬ
ಬಾಪಟ್ ಕುಟುಂಬದ ಮೂಲವು ಮಹಾರಾಷ್ಟ್ರದ ಕರಾವಳಿಯೆಂಬ ಪ್ರತೀತಿ ಇದೆ. ಅಲ್ಲಿಂದ ಕಾಲಾಂತರದಲ್ಲಿ ಜಗತ್ತಿನೆಲ್ಲೆಡೆ ಹರಡಿದ ಬಾಪಟ್ ಬಾಂಧವರು ಇಂದು ಮುಖ್ಯವಾಗಿ, ಕರ್ನಾಟಕ (ಸೊರಬ,ಸಾಗರ, ಬೆಂಗಳೂರು), ಮಹರಾಷ್ಟ್ರದಲ್ಲಿ ಮುಂಬಯಿ, ಪೂಣೆ, ರತ್ನಾಗಿರಿ, ಮತ್ತಿತರ ಭಾಗಗಳಳಲ್ಲಿ ಕಂಡುಬರುತ್ತಾರೆ.
ವಜ್ರದ ಜಲಪಾತ
ವರ್ಗ:ವರ್ಷ-೧೯೮೦ ಕನ್ನಡಚಿತ್ರಗಳು
ಲಕ್ಷ್ಮಿ ಬಾರಮ್ಮಾ(ಧಾರಾವಾಹಿ)
ಲಕ್ಷ್ಮಿ ಬಾರಮ್ಮ ಕನ್ನಡ ಧಾರಾವಾಹಿ, ಇದು ಕಲರ್ಸ್ ಕನ್ನಡ (ಹಿಂದೆ ಈ-ಟಿವಿ ಕನ್ನಡ ) ದಲ್ಲಿ ಸೋಮವಾರದಿಂದ ಶನಿವಾರದವರೆಗೆ ಸಂಜೆ ೭:೩೫ ಕ್ಕೆ ಪ್ರಸಾರವಾಗುತ್ತಿತ್ತು. ಇದು ಮಾರ್ಚ್ ೪, ೨೦೧೩ ರಂದು ಪ್ರಥಮ ಪ್ರಸಾರವನ್ನು ಮಾಡಿತು ಮತ್ತು ಕನ್ನಡ ಧಾರಾವಾಹಿಯಲ್ಲಿ ಎರಡನೇ ಅತಿ ಉದ್ದವಾದ ಧಾರಾವಾಹಿ ಆಗಿದೆ.
ಕಥಾವಸ್ತು
ಲಕ್ಷ್ಮೀ (ಲಚ್ಚಿ) ಮುಗ್ಧ ಹಳ್ಳಿ ಹುಡುಗಿ. ಅನಾಥಳಾಗಿದ್ದ ಲಚ್ಚಿಯನ್ನು ಅವಳ ಅಜ್ಜಿ ಬೆಳಸಿರುತ್ತಾಳೆ. ಲಕ್ಷ್ಮೀ ಮಲತಾಯಿ ತುಂಬಾ ಕೆಟ್ಟವಾಗಿದ್ದಳು ಮತ್ತು ಅವಳಿಗೆ ಇಬ್ಬರು ಗಂಡು ಮಕ್ಕಳಿದ್ದರು. ಲಚ್ಚಿ ತಂದೆ ತನ್ನ ಎಲ್ಲಾ ಆಸ್ತಿಯನ್ನು ಲಚ್ಚಿಗೆ ಹುಟ್ಟುವ ಮಕ್ಕಳಿಗೆ ಬರೆದಿರುತ್ತಾನೆ. ಇದರಿಂದ ಕೋಪಗೊಂಡ ಲಚ್ಚಿ ಮಲತಾಯಿ, ತನ್ನ ತಮ್ಮನಿಗೆ ಮದುವೆ ಮಾಡಲು ಸಂಚು ಮಾಡುತ್ತಾಳೆ.
ಲಚ್ಚಿ ತನ್ನ ಕಿರಿಯ ಮಲ ಸಹೋದರ ನಂಜುಂಡಿ ಜೊತೆ ಉತ್ತಮ ಸಂಬಂಧವನ್ನು ಹೊಂದಿದ್ದಳು. ತನ್ನ ತಾಯಿ ಪಾರ್ವತಿಯ ಹರಕೆ ತೀರಿಸಲು ಬಂದಿದ್ದ ಚಂದು ಅನ್ನು ಲಚ್ಚಿ ಅಜ್ಜಿ ಮದುವೆಯಾಗುವಂತೆ ಒತ್ತಾಯಿಸುತ್ತಾಳೆ. ಅವಳನ್ನು ಕಾಪಾಡಲು ಚಂದನ್ ಲಚ್ಚಿಯನ್ನು ಮದುವೆಯಾಗುತ್ತಾನೆ.
ಶ್ರುತಿ ಚಂದನ್ ಸ್ವಂತ ಸೋದರ ಅತ್ತೆಯ ಮಗಳು ಎಂಬುದು ಗೊತ್ತಾಗುತ್ತದೆ ಮತ್ತು ಅವರ ಮದುವೆ ಮೊದಲೇ ನಿರ್ಧರಿತವಾಗಿರುವ ವಿಷಯವು ಬೆಳಕಿಗೆ ಬರುತ್ತದೆ. ಈ ಸತ್ಯವನ್ನು ತಿಳಿದ ಅವಳು ತನ್ನನ್ನು ತಾನೇ ಸಮಾಧಾನಪಡಿಸುತ್ತಾಳೆ ಮತ್ತು ಮದುವೆ ವ್ಯವಸ್ಥೆಗಳನ್ನು ಗಮನಿಸಲು ನಿರ್ಧರಿಸುತ್ತಾಳೆ. ಈ ಸಮಯದಲ್ಲಿ ಅವಳ ಮದುವೆಯ ಸತ್ಯ ಅತ್ತೆ ಪಾರ್ವತಿಗೆ ಗೊತ್ತಾಗುತ್ತದೆ.
ಚಂದನ್‌ ಸೋದರ ಮಾವ ರಂಜಿತ್‌ಗೂ ಈ ಸತ್ಯದ ಅರಿವಿರುತ್ತದೆ. ಕುಮುದಾ, ಚಂದನ್ ಅವರ ದುಷ್ಟ ಸೋದರ ಅತ್ತೆ ಮತ್ತು ಪತಿ ಮನೋಜ್ ಅವರೊಂದಿಗೆ ಇಡೀ ಆಸ್ತಿಯನ್ನು ತನ್ನ ಹೆಸರಿನಲ್ಲಿ ಸ್ವಾಧೀನಪಡಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆಕೆಯ ದುಷ್ಟ ಯೋಜನೆಗಳ ಬಗ್ಗೆ ಕುಟುಂಬಕ್ಕೆ ತಿಳಿದಿರುವುದಿಲ್ಲ. ಆದರೆ ಈ ವಿಷಯ ಕೈಲಾಶ್ ಶ್ರುತಿಯ ತಂದೆಗೆ ಗೊತ್ತಾಗುತ್ತದೆ. ತಮ್ಮ ಸತ್ಯ ಹೊರಬಾರದು ಎಂಬ ಕಾರಣಕ್ಕೆ ಕೈಲಾಶ್ ಅನ್ನು ಕಟ್ಟಡ ಮೇಲಿನಿಂದ ತಳುತ್ತಾರೆ. ಕೈಲಾಶ್ ಅನ್ನು ಲಕ್ಷ್ಮೀ ಉಳಿಸುತ್ತಾಳೆ‌. ಕೈಲಾಶ್ ನಿಧಾನವಾಗಿ ಚೇತರಿಸಿಕೊಳ್ಳುತ್ತಾನೆ ಮತ್ತು ನಂತರ ಅವನು ಕುಮುದಾಗೆ ಎಚ್ಚರಿಕೆ ನೀಡುತ್ತಾನೆ. ಪಾರ್ವತಿ ಮತ್ತು ಕೈಲಾಶ್ ಚಂದನ್ & ಲಕ್ಷ್ಮೀ ಸತ್ಯವನ್ನು ಶ್ರುತಿಗೆ ಹೇಳಲು ನಿರ್ಧರಿಸುತ್ತಾರೆ ಮತ್ತು ಅಂತಿಮವಾಗಿ ಎಲ್ಲರಿಗೂ ಸತ್ಯ ಗೊತ್ತಾಗುತ್ತದೆ.
ಶ್ರುತಿಯ ತಾಯಿ ಕಲ್ಪನಾಳನ್ನು ತನ್ನ ಲಾಭಕ್ಕಾಗಿ ಕುಮುದಾ ಬಳಸಿಕೊಳ್ಳುತ್ತಾಳೆ. ಅಂತಿಮವಾಗಿ ಕುಮುದಳಾ ನಿಜ ರೂಪವನ್ನು ಕೈಲಾಶ್, ರಂಜಿತ್ ಮತ್ತು ಲಕ್ಷ್ಮಿ ಬಹಿರಂಗಪಡಿಸುತ್ತಾರೆ. ಈ ಸಮಯದಲ್ಲಿ ಶ್ರುತಿ ಗರ್ಭಿಣಿಯಾಗಿದ್ದಳು. ಆಕೆಯ ಮಗು ಸತ್ತಿದೆ ಎಂದು ಎಲ್ಲರೂ ನಂಬುತ್ತಾರೆ. ಇದೇ ಸಮಯದಲ್ಲಿ ಕೈಲಾಶ್‌ನ ತಂಗಿಯೇ ಗೊಂಬೆಯ ತಂಗಿ ಚಿನ್ನುವಿನ ಸಾವಿಗೆ ಕಾರಣವಾಗಿರುವ ವಿಚಾರ ಬೆಳಕಿಗೆ ಬರುತ್ತದೆ. ಲಕ್ಷ್ಮೀ ಗೊಂಬೆ ಮಗುವಿಗೆ ಬಾಡಿಗೆ ತಾಯಿಯಾಗಲು ಒಪ್ಪುತ್ತಾಳೆ. ಅಧ್ಯಾ ಎಂಬ ಹೆಸರಿನ ಹೆಣ್ಣು ಮಗುವಿಗೆ ಲಕ್ಷ್ಮೀ ಜನ್ಮ ನೀಡುತ್ತಾಳೆ‌.ಗೊಂಬೆ ಮತ್ತು ಚಂದುವಿನ ಮಗು ಸತ್ತಿಲ್ಲ‌ ಎಂಬ ವಿಚಾರ ಬೆಳಕಿಗೆ ಬರುತ್ತದೆ. ಮತ್ತು ಈ ಹೆಣ್ಣು ಮಗುವನ್ನು ಕುಮುದ ಅಡಿಗಿಸಿ ಇಟ್ಟಿರುತ್ತಾಳೆ. ಈ ಮಗುವಿನ ಹೆಸರು ಸಿರಿಯಾಗಿರುತ್ತದೆ‌.
ಚಂದು ಅವರ ಕುಟುಂಬವು ಲಂಡನ್‌ನ ಶ್ರೀಮಂತ ವ್ಯಾಪಾರ ಕುಟುಂಬವಾದ ಚಕ್ರವರ್ತಿ ಕುಟುಂಬ ಎಂದು ವೇಷ ಧರಿಸಿ ಭಾರ್ಗವಿ ದೇವಿಯ ಮನೆಗೆ ಪ್ರವೇಶಿಸುತ್ತದೆ. ರಾಮಚಂದ್ರ ರಾಯರು ಕುಟುಂಬದ ಹಿರಿಯ ಸದಸ್ಯರಾದ ವಸಂತ್ ಚಕ್ರವರ್ತಿ, ಅವರ ಪತ್ನಿ ಸುಲೋಚನ, ಶಾಲಿನಿ ಚಕ್ರವರ್ತಿಯಾಗಿ, ಅವರ ಮಗಳು ಕಲ್ಪನಾ ಸುಮಲಥ ಚಕ್ರವರ್ತಿಯಾಗಿ ಮತ್ತು ಪತಿ ಕೈಲಾಶ್ ಅಮರನಾಥ ಚಕ್ರವರ್ತಿ (ಎಸ್ / ಒ ಶಾಲಿನಿ ಮತ್ತು ವಸಂತ್ ಚಕ್ರವರ್ತಿ) ವೇಷದಲ್ಲಿದ್ದಾರೆ. ರಾಮು ಸುದೀಪ್ ಚಕ್ರವರ್ತಿ (ಎಸ್ / ಒ ಸುಮಲತಾ ಮತ್ತು ಅಮರನಾಥ್) ಮತ್ತು ಕಾರು ಚಾಲಕನಾಗಿ ಚಂದು, ಯುವರಾಜ್ ಸಿಂಗ್, ಶ್ವೇತಾ ಸುಷ್ಮಾ ಪಾತ್ರದಲ್ಲಿ - ಶಾಲಿನಿ ಮತ್ತು ವಸಂತ್ ಅವರ ಮಗಳು. ರಂಜಿತ್ ಶ್ವೇತಾನಂದ ಸ್ವಾಮೀಜಿ ವೇಷ. ಉಳಿದ ಕಥಾವಸ್ತುವು ಲಕ್ಷ್ಮಿ, ಚಂದನ್ ಮತ್ತು ಕುಟುಂಬದೊಂದಿಗೆ ಶ್ರುತಿಯನ್ನು ತಮ್ಮ ಜೀವನದಲ್ಲಿ ಹೇಗೆ ಮರಳಿ ತರುತ್ತಾರೆ ಮತ್ತು ಅವಳ ಹಿಂದಿನದನ್ನು ಹೇಗೆ ನೆನಪಿಸುತ್ತಾರೆ ಎಂಬುದರ ಸುತ್ತ ಸುತ್ತುತ್ತದೆ.
ಪಾತ್ರವರ್ಗ
ಗೊಂಬೆ ಪಾತ್ರದ ನಾಪತ್ತೆಯಾದ ಮಗಳನ್ನು ಹುಡುಕುವ ಅನ್ವೇಷಣೆಯಲ್ಲಿ ಕುಲವಾಧು ಮತ್ತು ಲಕ್ಷ್ಮಿ ಬಾರಮ್ಮ ಧಾರಾವಾಹಿಗಳು ತಿಂಗಳುಗಳ ಕಾಲ ಪರಸ್ಪರ ಸಂಬಂಧ ಹೊಂದಿದ್ದವು. ಕಾಣೆಯಾದ ಬಾಲಕಿಯನ್ನು ಕುಲವಾಧು ಧಾರಾವಾಹಿಯಲ್ಲಿ ಕುಟುಂಬಸ್ಥರು ನೋಡಿಕೊಳ್ಳುತ್ತಿದ್ದರು. ಮತ್ತು, ಅಂತಿಮವಾಗಿ ಎರಡೂ ಧಾರಾವಾಹಿಗಳ ಪ್ರಮುಖ ಪಾತ್ರಗಳು ಕಾಣೆಯಾದ ಹುಡುಗಿಯ ಪ್ರಸಂಗವು ಮುಗಿಯುವವರೆಗೆ ಸ್ವಲ್ಪ ಸಮಯದವರೆಗೆ ಒಟ್ಟಿಗೆ ಸೇರುತ್ತವೆ.
ಉಲ್ಲೇಖ
ವರ್ಗ:ಕಲರ್ಸ್ ಕನ್ನಡದ ಧಾರಾವಾಹಿ ವರ್ಗ:ಕನ್ನಡ ಧಾರಾವಾಹಿ
ಛಾಯಾದೇವಿ ನಂಜಪ್ಪ
ಛಾಯಾದೇವಿ ನಂಜಪ್ಪ ಇವರು ಕನ್ನಡದ ಜನಪ್ರಿಯ ಲೇಖಕಿ. ಇವರ ಕೆಲವು ಕಾದಂಬರಿಗಳು ಇಂತಿವೆ:
ವರ್ಗ: ಚುಟುಕು ವರ್ಗ: ಕನ್ನಡ ಸಾಹಿತ್ಯ ಛಾಯಾದೇವಿ ನಂಜಪ್ಪ ಛಾಯಾದೇವಿ ನಂಜಪ್ಪ
ಭೀಮಸೇನ್ (ರಾಗ)
ಭೀಮಸೇನ್ ಕರ್ನಾಟಕ ಸಂಗೀತ ಮತ್ತು ಹಿಂದೂಸ್ತಾನಿ ಸಂಗೀತದಲ್ಲಿ ಒಂದು ರಾಗವಾಗಿದೆ (ಭಾರತೀಯ ಶಾಸ್ತ್ರೀಯ ಸಂಗೀತ ಪ್ರಮಾಣ) ಸಂಗೀತ ಸಂಯೋಜಕ ಮಹೇಶ್ ಮಹದೇವ್ ಸೃಷ್ಟಿಸಿರುವ ರಾಗವಾಗಿದ್ದು. 'ಭಾರತ ರತ್ನ' ಪಂಡಿತ್ ಭೀಮಸೇನ್ ಜೋಶಿ (ಭೀಮ್) ತಾನ್ ಸೇನ್ (ಸೇನ್) ರವರಿಗೆ ಅರ್ಪಿಸಲಾಗಿದೆ. ಇದು ಕರ್ನಾಟಕ ಸಂಗೀತದ 72 ಮೇಳಕರ್ತ ರಾಗ ವ್ಯವಸ್ಥೆಯಲ್ಲಿ 11 ನೇ ಮೇಳಕರ್ತ ರಾಗಂ ಕೋಕಿಲಪ್ರಿಯ ಜನ್ಯ ರಾಗವಾಗಿದೆ. ಮಹೇಶ್ ಮಹದೇವ್ ಎರಡು ಹಿಂದೂಸ್ತಾನಿ ಬಂದಿಶ್ ಮತ್ತು ಮೀರಾ ಭಜನ್ ಅನ್ನು ಸಂಯೋಜಿಸುವ ಮೂಲಕ ಭಾರತೀಯ ಶಾಸ್ತ್ರೀಯ ಸಂಗೀತಕ್ಕೆ ಈ ರಾಗವನ್ನು ಪರಿಚಯಿಸಿದರು.
ರಚನೆ ಮತ್ತು ಲಕ್ಷಣ
thumb|300x300px| ಅವರೋಹಣವು C ನಲ್ಲಿ ಷಡ್ಜಂನೊಂದಿಗೆ ಕೋಕಿಲಪ್ರಿಯ ಮಾಪಕದಂತೆಯೇ ಇರುತ್ತದೆ ಭೀಮಸೇನ್ ಒಂದು ಅಸಂಪೂರ್ಣ ರಾಗವಾಗಿದ್ದು ಆರೋಹಣದಲ್ಲಿ ರಿಷಭಂ ಮತ್ತು ಧೈವತಮ್ ಅನ್ನು ಹೊಂದಿರುವುದಿಲ್ಲ. ಇದು ಔಡವ-ಸಂಪೂರ್ಣ ರಾಗಂಈ ರಾಗದ ಆರೋಹಣ-ಅವರೋಹಣ ಕೆಳಗಿನಂತೆ.
ಈ ರಾಗದಲ್ಲಿ ಬಳಸಲಾಗುವ ಸ್ವರಗಳೆಂದರೆ ಷಡ್ಜ, ಸಾಧಾರಣ ಗಾಂಧಾರ, ಶುದ್ಧ ಮಾಧ್ಯಮ, ಕಾಕಲಿ ನಿಷಾದಂ ಮತ್ತು ರಾಗದ ಅವರೋಹಣದಲ್ಲಿ ಶುದ್ಧ ರಿಷಭ ಮತ್ತು ಚತುಶ್ರುತಿ ಧೈವತಂ ಸೇರಿಸಲಾಗುವುದು. ಇದು ಔಡವ - ಸಂಪೂರ್ಣ ರಾಗಂ.
ರಾಮ ಲಕ್ಷ್ಮಣ (ಚಲನಚಿತ್ರ)
ರಾಮ ಲಕ್ಷ್ಮಣ ಚಿತ್ರವು ೦೫ ಮೇ ೧೯೮೦ನಲ್ಲಿ ಕನ್ನಡದಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು ರವಿ-ಶಂಕರ್‌ರವರು ನಿರ್ದೇಶಿಸಿದ್ದಾರೆ. ಎಂ.ಪಿ.ಶಂಕರ್ರವರು ಈ ಚಿತ್ರ ನಿರ್ಮಾನಿಸಿದ್ದಾರೆ.
ಚಿತ್ರದ ಹಾಡುಗಳು
ವರ್ಗ:ವರ್ಷ-೧೯೮೦ ಕನ್ನಡಚಿತ್ರಗಳು
ಖಡಕ್‍ವಾಸ್ಲಾ
ಖಡಕ್‍ವಾಸ್ಲಾ ಪುಣೆಯಿಂದ ೧೭ ಕಿ.ಮೀಗಳ ದೂರದಲ್ಲಿ ಇರುವ ಸ್ಥಳ. ರಾಷ್ಟ್ರೀಯ ರಕ್ಷಣಾ ಅಕಾಡೆಮಿ (National Defence Academy) ಇಲ್ಲಿದೆ. ಅಲ್ಲದೆ, ಸರ್ ಎಂ.ವಿಶ್ವೇಶ್ವರಯ್ಯನವರಿಂದ ನಿರ್ಮಿಸಲ್ಪಟ್ಟ ಅಣೆಕಟ್ಟು ಇಲ್ಲಿದೆ.
ವರ್ಗ:ಭೂಗೋಳ ವರ್ಗ:ಪ್ರವಾಸೋದ್ಯಮ
ಪಿರಾನಾ ಮೀನುಗಳು
ಅಪಾಯಕಾರಿ ಜಲಚರ
ಪ್ರಪಂಚದ ಅತ್ಯಂತ ಅಪಾಯಕಾರಿ ಜಲಚರಗಳು ಎಂದರೆ ಕೂಡಲೇ ನಮಗೆ ಸಾಧಾರಣವಾಗಿ ನೆನಪಾಗುವುದು ಸಮುದ್ರದ ಶಾಕು‍ಗಳು. ದೋಣಿಗಳು ತಲೆಕೆಳಗಾದಾಗಲೋ, ಹಡಗುಗಳು ಒಡೆದು ಪಯಣಿಗರು ರಬ್ಬರ್ ದೋಣಿಗಳಲ್ಲಿ ಪ್ರಾಣ ರಕ್ಚಣೆಗೆ ಯತ್ನಿಸುವಾಗ ಸಮುದ್ರದ ಮಧ್ಯೆ ಅಪಘಾತ ಸಂಭವಿಸಿ ವಿಮಾನದಿಂದ ಪ್ಯಾರಾಚೂಟ್ ಗಳಲ್ಲಿ ವೈಮಾನಿಕ ಧುಮುಕಿದಾಗಲೂ ಅವರಿಗೆ ಇರುವ ಮೊದಲು ಅಪಾಯ ಎಂದರೆ ಸಮುದ್ರದ ಶಾಕು‍ಗಳು ಸಮುದ್ರದ ಭಯಜನಕ ಜೀವಿಗಳೆಂದು ಶಾಕು‍ಗಳು ಹೆಸರಾಗಿವೆ. ಇವುಗಳನ್ನು ಬಿಟ್ಟರೆ ಆನಂತರದ ಸ್ಥಾನ ಕಿಲ್ಲರ್ ವೇಲ್ ಗಳಿಗೆ ದೊರೆಯುತ್ತದೆ. ಆದರೆ ದಕ್ಷಿಣ ಅಮೆರಿಕಾದ ಅಮೆಜಾನ್ ನದಿಯ ಸಿಹಿನೀರಿನ ಮೀನುಗಳಲ್ಲಿ ಒಂದಾದ ಪಿರಾನ್ಯ ಎನ್ನುವ ಚಿಕ್ಕ ಮೀನು ಎಷ್ಟು ಭೀಕರವಾದುದೆಂದರೆ ತನ್ನ ನಾಮಮಾತ್ರದಿಂದಲೇ ಅಲ್ಲಿನ ಜನರಿಗೆ ಭಯಹಿಡಿಸುತ್ತದೆ.
ಈ ಪಿರಾನಾ ಅಥವಾ ಪಿರಾನ್ಹಾ (Piranha) ಮೀನು ನೋಡುವುದಕ್ಕೇನೂ ಅಷ್ಟೊಂದು ಭಯಂಕರವಾಗಿಲ್ಲ. ಅದನ್ನು ಅದರ ರೂಪಕ್ಕಾಗಿ ಅನೇಕರು ತಮ್ಮ ಅಕ್ವೇರಿಯಂನಲ್ಲಿ ಇಟ್ಟುಕೊಂಡು ಸಾಕುತ್ತಾರೆ. ಇದು ನೋಡುವುದಕ್ಕೆ ನಮ್ಮ ಎಂಜಲ್ ಮೀನಿನಂತೆಯೇ ಇದೆ. ಚಪ್ಪಟೆಯಾದ ಇದರ ಮೈ ನೀರನ್ನು ಸೀಳಿಕೊಂಡು ನುಗ್ಗಲು ಹದವಾಗಿದೆ. ಆದರೆ ಇದರ ಸೌಮ್ಯತೆ ಎಲ್ಲ ಇದರ ರೂಪ ಆಕಾರಗಳಲ್ಲೇ ಹೊರತು ಇದರ ನಡವಳಿಕೆಯ ಕ್ರೂರತೆಯನ್ನು ನೋಡಿದವರು ಇದನ್ನೆಂದೂ ಮುಟ್ಟಲೂ ಹೋಗುವುದಿಲ್ಲ.ಸುಮಾರು ಒಂದು ಅಡಿಯವರೆಗೆ ಬೆಳೆಯುವ ಈ ಮೀನಿನ ತಲೆಬುರುಡೆಯೇ ಇದರ ಮೈ ಅರ್ಧದಷ್ಟು ಇದ್ದು ಕಬ್ಬಿಣದಷ್ಟು ಗಟ್ಟಿಯಾಗಿದೆ. ಇದರ ಕಣ್ಣುಗಳು ರಕ್ತದಷ್ಟು ಕೆಂಪಗಿರುತ್ತವೆ. ಇದು ಬಾಯಿ ತೆರೆದರೆ ಮೇಲೂ ಕೆಳಗೂ ಎರಡೆರಡು ಸಾಲು ಹಲ್ಲುಗಳು ಹಜಾಮರ ಕ್ಷೌರದ ಕತ್ತಿಗಿಂತ ಹರಿತವಾಗಿರುತ್ತದೆ. ಇದರ ಫಲಿತಾಂಶ ಎಂದರೆ ಈ ಜೋಡಿ ಹಲ್ಲುಗಳ ದಂತ ಪಂಕ್ತಿಗಳ ನಡುವೆ ಏನಾದರೂ ಸಿಕ್ಕಿದರೆ ಒಂದೇ ಸಾರಿಗೆ ಕತ್ತರಿಸಿ ತುಂಡಾಗುತ್ತವೆ. ದಕ್ಷಿಣ ಅಮೇರಿಕಾದ ಕಾಡಿನ ಜನರ ಭಾಷೆಯಲ್ಲಿ ಪಿರಾನ್ಯ ಎಂದರೆ ನರಭಕ್ಷಕ ಎಂದೇ ಅರ್ಥ‍. ಒಮ್ಮೆ ಕೆಲವರು ಸಂಶೋಧನೆಗೆಂದು ಹೋದವರು ಅಮೆಜಾನ್ ನದಿಯಲ್ಲಿ ಒಂದು ಕಡೆ ಗಾಳಕ್ಕೆ ಹಸಿಮಾಂಸದ ತುಂಡು ಚುಚ್ಚಿ ಗಾಳ ಹಾಕಿದರು. ತಕ್ಷಣವೇ ಯಾವುದೋ ಒಂದು ಮೀನು ಗಾಳ ನುಂಗಿ ಎಳಯಲಾರಂಭಿಸಿತು. ಸಂಶೋಧಕರಲ್ಲೊಬ್ಬರು ದಾರ ಎಳೆದು ಮೀನನ್ನು ದೋಣಿಯೊಳಗೆ ಎತ್ತಿಹಾಕಿದರು. ಅದನ್ನು ನೋಡಿದ್ದೆ ಮಿಕ್ಕೆಲ್ಲರೂ " ಅದು ಪಿರಾನ್ಯ ಕೋಂಚ ಜಾಗ್ರತೆ ' ಎಂದು ಎಚ್ಚರಿಕೆ ಕೊಟ್ಟಿದ್ದರಿಂದ ಅದನ್ನು ಹಿಡಿದವರು ಅದನ್ನು ಮುಟ್ಟಿದ ದೋಣಿಯ ಹುಟ್ಟಿನಿಂದ ಅದನ್ನು ಹೊಡೆಯಲೆತ್ನಿಸಿದಾಗ. ಅಷ್ಟರೊಳಗೆ ಪಿರಾನ್ಯ ಬಾಯಿಯಿಂದ ಗಾಳ ತಪ್ಪಿಹೋಗಿತ್ತು. ಆ ಮೀನು ನೆಗೆದು ಹುಟ್ಟಿನ ಒಂದು ತುದಿಗೆ ಬಾಯಿಹಾಕಿತು. ಅದು ಒಮ್ಮೆ ಕಚ್ಚಿದ ಕೂಡಲೇ ಹುಟ್ಟಿನ ತುದಿ ಪುಡಿಯಾಗಿ ಆ ಹುಲ್ಲುಗಳ ಅಸಮಬಲವನ್ನು ನೋಡಿದ ಸಂಶೋದಕರು ದಂಗಾದರು. ಗಾಳದಿಂದ ತಪ್ಪಿದ್ದ ಆ ಮೀನು ದೋಣಿಯಿಂದ ಚಿಮ್ಮಿ ಹೊರ ಹಾರಿ ನೀರಿನಲ್ಲಿ ಮಾಯವಾಯ್ತು. ಸಂಶೋಧಕರಿಗೆ ಆಗ ಅಥ‍ವಾಯ್ತು ದಕ್ಷಿಣ ಅಮೆರಿಕಾದ ಅನೇಕರಿಗೆ ಕೈ ಬೆರಳುಗಳ ತುದಿ ಯಾಕೆ ತುಂಡಾಗಿರುತ್ತದೆ ಎಂದು.ಈ ಪಿರಾನ್ಯಗಳು ಸಾಧಾರಣವಾಗಿ ಗುಂಪು ಗುಂಪಾಗಿಯೇ ಚಲಿಸುವುದರಿಂದ ಅವುಗಳು ಮಾಡುವ ಹಾನಿ ಮತ್ತು ಅಪಾಯ ಭಯಂಕರವಾಗಿರುತತದೆ. ಅವುಗಳ ಆಕ್ರಮಣ ವೇಗವಂತೂ ಊಹಿಸಲಸಾಧ್ಯ.ಒಬ್ಬ ಬ್ರೆಸಿಲಿನ ಶಿಕಾರಿದಾರ ಕೆಫೈಭ್ರಾ ಎನ್ನುವ ಪ್ರಾಣಿಯ್ಒಂದನ್ನು ಒಮ್ಮೆ ಶಿಕಾರಿ ಮಾಡಿದ (ಕೆಫೈಭ್ರಾ ಎಂದರೆ ಮೂಷಿಕದ ಜಾತಿಗೆ ಸೇರಿದ ಜಗತ್ತಿನ ಅತಿದೊಡ್ಡ ಹೆಗ್ಗಣ. ಇದು ಒಂದು ಹಂದಿಯಷ್ಟು ಎತ್ತರಕ್ಕೆ ಬೆಳೆಯುತ್ತದೆ. ಇವು ದಕ್ಷಿಣ ಅಮೆರಿಕಾದಲ್ಲಿ ಮಾತ್ರ ಇವೆ. ಇವುಗಳ ಮಾಂಸ ಎಂದರೆ ದಕ್ಷಿಣ ಅಮೆರಿಕಾದಲ್ಲಿ ಜನ ಪ್ರಾಣಬಿಡುತ್ತಾರೆ.) ಆ ಕೆಫೈಭ್ರಾ ಕೋವಿಯ ಈಡಿನಿಂದ ತಪ್ಪಿಸಿಕೊಂಡು ಹೊಳೆಗೆ ನೆಗೆದು ಹಾರಿ ವೇಗವಾಗಿ ಆಚೆ ದಡದತ್ತ ಈಜಲಾರಂಭಿಸಿತು. ಇದ್ದಕ್ಕಿದ್ದಂತೆ ಕೆಫೈಭ್ರಾದ ಸುತ್ತ ನೀರು ಕುದಿಯಲಾರಂಭಿಸಿದಂತೆ ಭಾಸವಾಯಿತು. ನೂರಾನು ಪಿರಾನ್ಯಗಳು ಈ ಕೆಫೈಭ್ರಾವನ್ನು ಮುತ್ತಿಬಿಟ್ಟದ್ದವು. ಕೆಫೈಭ್ರಾದ ಸುತ್ತ ನೀರೆಲ್ಲಾ ಕೆಂಪಾಗಿ ಕೆಲವೇ ಸೆಕೆಂಡುಗಳೊಳಗೆ ಕೇವಲ ಕೆಫೈಭ್ರಾ ಅಸ್ಥಿಪಂಜರ ಮಾತ್ರ ಉಳಿಯಿತು.
ಹೊರ ಜಗತ್ತಿಗೆ ತಿಳಿದದ್ದು
೧೯೧೪ ರಲ್ಲಿ ಅಮೆರಿಕಾದ ಅಧ್ಯಕ್ಷರಾದ ಥಿಯೋಡೋರ್ ರೂಸ್ವೆಲ್ಟ್ ಅಮೆಜಾನಿನ ಕಾಡುಗಳಲ್ಲಿ ಸಾಗುತ್ತಿದ್ದಾಗ ಕುದುರೆಯ ಮೇಲೆ ನದಿಯೊಂದನ್ನು ದಾಟುತ್ತಿದ್ದರು. ಹಠಾತ್ತಾಗಿ ಕಾಲಿಗೆ ಏನೋ ಕಚ್ಚಿದಂತಾಗಿ ರೂಸ್ವೆಲ್ಟ ರ ಸಂಗಡಿಗ ಸಾಗುತ್ತಿದ್ದ ಕುದುರೆ ಚಿಮ್ಮಿ ನೆಗೆದು ಸವಾರ ನೀರಿಗೆ ಬಿದ್ದ. ರೂಸ್ವೆಲ್ಟ್ ರ ಕಣ್ಣೆದುರಿಗೇ ಭಯಬೀತನಾದ ಆ ಮನುಷ್ಯನನ್ನು ಪಿರಾನ್ಯಗಳು ಮುತ್ತಿ ಅವನನ್ನು ಅಸ್ಥಿಪಂಜರ ಮಾಡಿದವು. ಥಿಯೋಡೋರ್ ರೂಸ್ವೆಲ್ಟ ರು ಇದನ್ನು ಹೊರಜಗತ್ತಿಗೆ ತಿಳಿಸಿದಂದಿನಿಂದ ಪಿರಾನ್ಯಗಳ ಭಯಾನಕ ನಡವಳಿಕೆಗಳು ಜಗತ್ತಿನಾದ್ಯಂತ ಪ್ರಚಾರವಾಯ್ತು. ೧೯೭೬ ರಲ್ಲಿ ಉರೂಬು ನದಿಯನ್ನು ದಾಟುತ್ತಿದ್ದ ಬಸ್ಸೊಂದು ಡ್ರೈವರ್ ನ ಅಚಾತುಯ‌ದಿಂದ ಸೇತುವೆಯೊಂದರ ಬಳಿ ನದಿಯೊಂದಕ್ಕೆ ಉರುಳಿತು. ಆ ಬಸ್ಸಿನ   ಪ್ರಯಾಣಿಕರನ್ನು ರಕ್ಷಿಸಿ ಸಹಾಯ ಮಾಡಲು ಜನರು ಬರುವುದರೊಳಗೆ ಪಿರಾನ್ಯಗಳು ಆ ಬಸ್ ಪ್ರಯಾಣಿಕರಷ್ಟೂ ಜನರನ್ನು ಕೇವಲ ಮೂಳೆ ಮಾತ್ರವನ್ನಾಗಿ ಮಾಡಿದ್ದವು. ಪಿರಾನ್ಯಗಳ ಅಪಕೀತಿ‍ ಇಷ್ಟೊಂದು ಇದ್ದರೂ ಕೆಲವು ತಜ್ಞರು ಇವುಗಳಿಂದ ಮಾನವರಿಗೆ ಉಂಟಾಗುವ ಅಪಾಯವನ್ನು ತುಂಬ ಉತ್ರ್ಪೇಕ್ಷೆ ಮಾಡಲಾಗಿದೆ. ಎಂದೆನ್ನುತ್ತಾರೆ.
ಪಿರಾನಾಗಳು ಮತ್ತು ಅವುಗಳ ಭೀಕರತೆ
ಅವರ ಪ್ರಕಾರ ಈ ಪಿರಾನ್ಯಗಳು ಕಡಿಮೆ ಆಳದ ನೀರಿನಲ್ಲಿ ಅತ್ಯಂತ ಅಪಾಯಕಾರಿಗಳಾಗಿ ಪರಿಣಮಿಸುತ್ತವೆ. ಬೇಸಿಗೆಯಲ್ಲಿ ನೀರಿನ ಮಟ್ಟದಲ್ಲಿ ಈ ಪಿರಾನ್ಯಗಳು ಕಣ್ಣಿಗೆ ಕಂಡಿದ್ದನ್ನು ಹಿಡಿಯುತ್ತವೆ. ಅನೇಕ ಕಡೆಗಳಲ್ಲಿ ಸಣ್ಣ ಸಣ್ಣ ಕಾಲುವೆಗಳನ್ನೂ ಹಳ್ಳಗಳನ್ನೂ ದನಗಳು ದಾಟಬೇಕಾದಾಗ ಅಲ್ಲೇ ಕಾದಿದ್ದ ಪಿರಾನ್ಯಗಳ ಗುಂಪು ಅವುಗಳ ಕೆಚ್ಚಲುಗಳನ್ನೂ, ಕಾಲುಗಳನ್ನೂ ತಿಂದುಹಾಕಿರುವ ಉದಾಹರಣೆಗಳುಂಟು. ಬ್ರೆಸಿಲ್ಲಿನ ಒಂದೊಂದು ಜಿಲ್ಲೆಯಲ್ಲೂ ಸುಮಾರು ೧೨೦೦ ದನಗಳು ಪ್ರತಿವರ್ಷ‍ ಯಾವುದಾದರೂ ಪ್ರಾಣಿಯ ಮೇಲೆರಗುವುದಕ್ಕೆ ಮೊದಲು ಅದು ತನಗಿಂತ ಚಿಕ್ಕದಿದೆಯೋ ದೊಡ್ಡದಿದೆಯೇ ಎಂದಾದರೂ ಪರೀಕ್ಷಿಸುತ್ತದೆ. ಆದರೆ ಪಿರಾನ್ಯ ಕ್ಕೆ ಆ ತಾರತಮ್ಯವೇ ಇಲ್ಲ. ಚಿಕ್ಕದಿರಲಿ, ದೊಡ್ಡದಿರಲಿ ಅದರ ಮೇಲೆರಗಿ ಆ ಪ್ರಾಣಿಯನ್ನು ಮುಗಿಸಿಬಿಡುತ್ತವೆ. ಮೀನುಗಳೇನಾದರೂ ತುಂಬಾ ದೊಡ್ಡದಿದ್ದರೆ ಆ ಮೀನುಗಳ ರೆಕ್ಕೆಪುಕ್ಕಗಳನ್ನು ಮೊದಲು ತಿಂದು ಹಾಕಿ ಆ ಮೀನು ನೀರಿನಲ್ಲಿ ಚಲಿಸದಂತೆ ಮಾಡಿಬಿಡುತ್ತವೆ. ಆನಂತರ ಮೊದಲ ಮೀನು ಕಚ್ಚಿದ ಜಾಗದಲ್ಲೇ ಒಂದಾದ ನಂತರ ಇನ್ನೊಂದು ಮೀನು ಸರಗಟ್ಟಿ ತಿನ್ನಲಾರಂಭಿಸುತ್ತದೆ. ಇದನ್ನು ಎಷ್ಟೊಂದು ವೇಗದಲ್ಲಿ ಮಾಡುತ್ತವೆಂದರೆ ಕ್ಷಣಾಧ‌ದಲ್ಲಿ ಆ ಪ್ರಾಣಿಯ ಬಿಳಿಚಿಕೊಂಡ ಅಸ್ಥಿಪಂಜರ ಮಾತ್ರ ಉಳಿಯುತ್ತದೆ. ಅನೇಕ ವೇಳೆ ನೀರಿಗೆ ಸಮೀಪದಲ್ಲಿ ಕೆಳಮಟ್ಟದಲ್ಲಿ ಹಾರಿಕೊಂಡು ಹೋಗುವ ಮಿಂಚುಳ್ಳಿ ಕೊಕ್ಕರೆ ಬಾತುಗಳನ್ನೂ ಸಹ ಪಿರಾನ್ಯಗಳು ನೀರಿನಿಂದ ನೆಗೆದು ಅಪ್ಪಳಿಸಿ ನೀರಿಗೆ ಬೀಳಿಸಿ ತಿಂದು ಬಿಡುತ್ತವೆ.
ಈ ಭೀಕರತೆಗೆ ಕಾರಣಗಳು
ಬಹುಶ: ಪಿರಾನ್ಯಗಳು ಈ ರೀತಿ ಅಪಾಯಕಾರಿಗಳಾಗಲು ಮೂರು ನಾಲ್ಕು ಕಾರಣಗಳ ಸಮ್ಮಿಳನ ಒಳ್ಳೆಯ ಪರಿಸ್ಥಿತಿಯನ್ನು ಒದಗಿಸಲುಬಹುದು. ಆಹಾರವಿಲ್ಲದೇ ಬಹಳ ದಿನಗಳ ಹಸಿವು, ಕಡಿಮೆ ನೀರಿರುವುದು ರಕ್ತದ ವಾಸನೆ ಮತ್ತು ಗಾಯಗೊಂಡ ಜೀವಿಗಳು ಒದ್ದಾಡುವಾಗ ಏಳಿಸುವ ವಿಚಿತ್ರ ಕಂಪನ ತರಂಗಗಳು ಇವಿಷ್ಟೂ ಒಟ್ಟಿಗೆ ಮೇಳವಿಸಿದರೆ ಪಿರಾನ್ಯಗಳು ಖಂಡಿತ ಮೇಲೆ ಬೀಳುತ್ತವೆಂದು ತಿಳಿಯಬಹುದು. ತಮ್ಮ  ವಾಸನೆ ಮತ್ತು ಕಂಪನಗಳನ್ನು ಗುರುತಿಸುವ ಕಿವಿ, ಇವಿಷ್ಟರ ಸಹಾಯದಿಂದ ಪಿರಾನ್ಯಾಗಳು ಅಪ್ರತಿಮ ವೇಗದಲ್ಲಿ ಜೀವಿಗಳನ್ನು ಅಸ್ಥಿಪಂಜರ ಮಾತ್ರವನ್ನಾಗಿ ಪರಿವತಿ‍ಸುತ್ತವೆ. ಪಿರಾನ್ಯಾಗಳ ಗುಂಪುಗಳು ನೀರಿನಲ್ಲಿ ವೇಗವಾಗಿ ಚಲಿಸಿದರೆ ಮನುಷ್ಯರ ಕಣ್ಣಿಗೆ ಅಸ್ಪಷ್ಟ ರೇಖೆಯಂತೆ ಮಾತ್ರ ಕಾಣುತ್ತವೆ. ಪಿರಾನ್ಯಗಳು ಮನುಷ್ಯರನ್ನು ಕಬಳಿಸಿದಂತೆಯೇ ಮನುಷ್ಯರೂ ಪಿರಾನ್ಯಗಳನ್ನು ಕಬಳಸತೊಡಗಿದ್ದಾರೆ. ಅಮೇರಿಕದ ಇಂಡಿಯನ್ನರು ಟಿಂಬೋ ಎನ್ನು ಬಳ್ಳಿಯನ್ನು ಜಜ್ಜಿ ಅದನ್ನು ನೀರಿಗೆ ಕದಡುತ್ತಾರೆ. ಆಗ ಪಿರಾನ್ಯಗಳು ತಲೆತಿರುಗಿ ನೀರಿನಿಂದ ಮೇಲಕ್ಕೆ ತೇಲುತ್ತವೆ. ಇಂಡಿಯನ್ನರು ಅದನ್ನು ಕೆಂಡದ ಮೇಲಿಟ್ಟು ಬೇಯಿಸಿಕೊಂಡು ತಿನ್ನುತ್ತಾರೆ. ಅವುಗಳ ಹಲ್ಲುಗಳನ್ನು ಕತ್ತರಿಗಳಂತೆ ಹಾಗೂ ಬಾಣದ ಅಲಗಿಗೂ ಉಪಯೋಗಿಸುತ್ತಾರೆ.ಇಂಡಿಯನ್ನರೇನೋ ಈ ಪಿರಾನ್ಯದ ಉಪಯುಕ್ತತೆಯನ್ನರಿತಿದ್ದಾರೆ.
ಮುಂದಾಗ ಬಹುದಾದ ಅನಾಹುತಗಳು
ಪರಿಸರ ತಜ್ಞರು ಪಿರಾನ್ಯಾದ ಬಗ್ಗೆ ತುಂಬಾ ಚಿಂತಾಕ್ರಾಂತರಾಗಿದ್ದಾರೆ. ಏಕೆಂದರೆ ಉತ್ತರದ ಅಮೆರಿಕಾ ಸಂಯುಕ್ತಾ ಸಂಸ್ಥಾನದ ಪ್ಲೋರಿಡಾ ಮುಂತಾದ ರಾಜ್ಯಗಳಲ್ಲಿ ಪಿರಾನ್ಯ ಅಭಿವೃದ್ದಿಯಾಗಲು ಬೇಕಾದ ಎಲ್ಲಾ ಹವಾಮೂನವು ಇದೆ. ಆದ್ದರಿಂದ ಅಧಿಕಾರಿಗಳು ತೀರಾ ಎಚ್ಚರಿಕೆಯಿಂದ ಗಮನಿಸುತ್ತಾರೆ. ದಕ್ಷಿಣ ಅಮರಿಕಾದಿಂದ ಉತ್ತರ ಅಮೇರಿಕಕ್ಕೆ ಮನೆಗಳಲ್ಲಿ ಸಾಕಲು ಪಿರಾನ್ಯ ಗಳು ಅನೇಕ ಬಾರಿ ಇತರ ಮೀನುಗಳೊಂದಿಗೆ ಸಾಗಣಿಕೆಯಾಗುತ್ತಿದೆ. ಯಾವುದಾದರೂ ಹಲವು ಪಿರಾನ್ಯಾಗಳು ಅಕಸ್ಮಾತ್ತಾಗಿ ಅಮೆರಿಕಾದ ನದಿ ಮತ್ತು ಸರೋವರಗಳನ್ನು ತಲುಪಿಬಿಟ್ಟರೆ ಮುಂದೆ ಅವುಗಳಿಂದ ಅಪಾಯ ಕಟ್ಟಿಟ್ಟ ಬುತ್ತಿ.
ಹೊರಗಿನ ಕೊಂಡಿಗಳು
ವರ್ಗ:ಮೀನುಗಳು
ಘಟಶ್ರಾದ್ಧ
ಮೂಲತ: ಶ್ರೀ ಯು.ಆರ್.ಅನಂತಮೂರ್ತಿಯವರ ಸಣ್ಣಕತೆಯಾದ ಘಟಶ್ರಾದ್ಧ ಪ್ರತಿಭಾನ್ವಿತ ನಿರ್ದೇಶಕ ಗಿರೀಶ್ ಕಾಸರವಳ್ಳಿಯವರ ನಿರ್ದೇಶನದಲ್ಲಿ ಚಲನಚಿತ್ರವಾಗಿ ಸ್ವರ್ಣ ಕಮಲವನ್ನು ಪಡೆದಿದೆ.
ವರ್ಗ:ವರ್ಷ-೧೯೭೭ ಕನ್ನಡಚಿತ್ರಗಳು ವರ್ಗ:ಕಾದಂಬರಿ ಆಧಾರಿತ ಕನ್ನಡ ಚಿತ್ರಗಳು
ನಿಕರಾಗುವ
ನಿಕಾರಾಗುವ (ಅಧಿಕೃತವಾಗಿ ನಿಕಾರಾಗುವ ಗಣರಾಜ್ಯ) ಮಧ್ಯ ಅಮೇರಿಕದ ಅತ್ಯಂತ ದೊಡ್ಡ ರಾಷ್ಟ್ರ. ಪ್ರಾತಿನಿಧಿಕ ಪ್ರಜಾಸತ್ತಾತ್ಮಕ ಗಣರಾಜ್ಯವಾಗಿರುವ ನಿಕಾರಾಗುವ ಆ ಪ್ರದೇಶದಲ್ಲಿ ಅತಿ ವಿರಳ ಜನಸಂಖ್ಯೆಯನ್ನು ಹೊಂದಿದೆ. ನಿಕಾರಾಗುವದ ಉತ್ತರದಲ್ಲಿ ಹೊಂಡುರಾಸ್ ಮತ್ತು ದಕ್ಷಿಣಕ್ಕೆ ಕೋಸ್ಟ ರಿಕ ದೇಶಗಳಿವೆ. ಉಷ್ಣವಲಯದಲ್ಲಿನ ಈ ರಾಷ್ಟ್ರದ ಪಶ್ಚಿಮಕ್ಕೆ ಶಾಂತಸಾಗರ ಮತ್ತು ಪೂರ್ವದಲ್ಲಿ ಕೆರಿಬ್ಬಿಯನ್ ಸಮುದ್ರಗಳಿವೆ. ರಾಷ್ಟ್ರದ ರಾಜಧಾನಿ ಮನಾಗುವ ಹಾಗೂ ಅಧಿಕೃತ ಭಾಷೆ ಸ್ಪಾನಿಷ್.
ವರ್ಗ:ಉತ್ತರ ಅಮೇರಿಕ ಖಂಡದ ದೇಶಗಳು
ಮಲ್ಲಿಕಾ ಕಡಿದಾಳ್ ಮಂಜಪ್ಪ
ಮಲ್ಲಿಕಾ ಕಡಿದಾಳ್ ಮಂಜಪ್ಪ ಇವರು ಚಿಕ್ಕಮಗಳೂರಿನಲ್ಲಿ ೧೯೨೦ ಜೂನ್ ೧೬ರಂದು ಜನಿಸಿದರು. ಇವರ ತಾಯಿ ಪಾರ್ವತಮ್ಮ ; ತಂದೆ ಬಾಗೆಮನೆ ಚೆನ್ನೇಗೌಡ. ಇವರು ೬೦ಕ್ಕೂ ಹೆಚ್ಚು ಕೃತಿಗಳನ್ನು ಪ್ರಕಟಿಸಿದ್ದು ಕೆಲವನ್ನು ಇಲ್ಲಿಕೊಡಲಾಗಿದೆ:
ಮಲ್ಲಿಕಾ
ಮಹಿಳೆಯರು ಸಾಂಸ್ಕೃತಿಕ, ಸಾಹಿತ್ಯಾರಂಗದಲ್ಲಿ ಹೆಚ್ಚು ಪ್ರವೇಶ ಪಡೆಯದಿದ್ದ ದಿನಗಳಲ್ಲಿ ತಿರುಮಲಾಂಬ, ಕಲ್ಯಾಣಮ್ಮ, ಕೊಡಗಿನ ಗೌರಮ್ಮ- ಮೊದಲಾದ ಸ್ತ್ರೀಯರು ಕನ್ನಡ ಸಾಹಿತ್ಯ, ಸಂಸ್ಕೃತಿಗಳ ಕಡೆಗೆ ಆಸಕ್ತಿ ತೋರಿದರು. ‘ಹೆಣ್ತನ’ ನಿರ್ಲಕ್ಷ್ಯಕ್ಕೆ ಒಳಗಾಗಬೇಕಾದ ಪರಿಕಲ್ಪನೆಯ, ಬದಲಿಗೆ ಅದು ಸಮಾಜದ, ಬದುಕಿನ ಮತ್ತೊಂದು ಪ್ರಜ್ಞೆಯನ್ನು ದಾಖಲಿಸುವ ವಿಚಾರ ಎಂದು ಈ ಮಹಿಳೆಯರು ಭಾವಿಸಿದರು. ಬಹುಶಃ ನಮ್ಮ ಆಧುನಿಕ ಕನ್ನಡದ ಮೊದಲ ತಲೆಮಾರಿನ ಮಹಿಳೆಯರು ಇವರು ಎಂದು ಗುರುತಿಸಿಕೊಳ್ಳಬಹುದು. ಅದಾದ ನಂತರ ಸ್ವಾತಂತ್ರೋತ್ತರದಲ್ಲಿ ದಿಟ್ಟವಾಗಿ ಬರವಣಿಗೆಯನ್ನು ಪ್ರಾರಂಭಿಸಿದ ಡಾ.ಎಂ.ಕೆ ಇಂದಿರಾ, ತ್ರಿವೇಣಿ, ವಾಣಿ, ಶ್ರೀಮತಿ ರಾಜವಾಡೆ- ಮೊದಲಾದ ಲೇಖಕಿಯರು ಸಾಹಿತ್ಯದ ಜನಪ್ರೀಯತೆಗೆ ಕಾರಣರಾದರು. ಈ ಹಂತ ಹೆಣ್ಣಿನ ಮನಸ್ಸಿನ ಅನಾವರಣದ ಎರಡನೇಯ ಘಟ್ಟ ಎಂದು ಕರೆಯಬಹುದೇನೋ? ಇಂತಹ ಒಂದು ಘಟ್ಟದಲ್ಲಿ ಕಾಣಿಸಿಕೊಳ್ಳುವ ಲೇಖಕಿ, ಶ್ರೀಮತಿ ಮಲ್ಲಿಕಾ ಅವರು.
ಹುಟ್ಟು ಮತ್ತು ಬೆಳವಣಿಗೆ
ತಂದೆ ಬಾಗಮನೆ ಚೆನ್ನೇಗೌಡ, ತಾಯಿ ಪಾರ್ವತಮ್ಮ ನವರ ಹನ್ನೊಂದು ಮಕ್ಕಳಲ್ಲಿ ನಾಲ್ಕನೇಯವರಾಗಿ ಜನಿಸಿದ ಲಕ್ಷ್ಮಿದೇವಿ, ಖ್ಯಾತ ವಕೀಲರು, ಸ್ವತಃ ಲೇಖಕರು, ರಾಜಕಾರಣಿಗಳೂ ಆದ ಕಡಿದಾಳ್ ಮಂಜಪ್ಪನವರನ್ನು ಕೈಹಿಡಿದು ‘ಮಲ್ಲಿಕಾ’ ಎಂಬ ಕಾವ್ಯನಾಮದಿಂದ ಬರವಣಿಗೆಯ ಬದುಕನ್ನು ಪ್ರಾರಂಭಿಸಿದರು. ಬಾಗಮನೆ ಕುಟುಂಬದಲ್ಲಿ ಸುಸಂಸ್ಕೃತ ವಾತಾವರಣವಿದ್ದರೂ, ಮಲ್ಲಿಕಾ ಅವರಿಗೆ ಶಾಲೆಗಳು ಕಾಫಿತೋಟದಿಂದ ತುಂಬಾ ದೂರದಲ್ಲಿ ಇದ್ದುದ್ದರಿಂದ ಶಾಲಾಶಿಕ್ಷಣ ದೊರಕಲಿಲ್ಲ. ಶಾಲೆಗೆ ಹೋಗುವ ಸಾಧ್ಯತೆಗಳಿಲ್ಲದಿದ್ದರೂ, ಮನೆಯಲ್ಲಿಯೇ ಓದು, ಬರಹ. ಒಂಭತ್ತರ ಬಾಲೆ ಲಕ್ಷ್ಮಿಗೆ ಸಿಕ್ಕಿದ ಯಾವುದೊ ಒಂದು ಕಾದಂಬರಿ, ಮುಂದೆ ಆಕೆ ಬರಹದ ಬದುಕಿನತ್ತ ಹೊರಳಲು ಪ್ರೇರಣೆ ನೀಡಿತು. ಇಪ್ಪತ್ತರ ಹರೆಯದಲ್ಲಿ ಮದುವೆ, ಸಂಸಾರದ ಜವಾಬ್ದಾರಿ, ಮಕ್ಕಳು- ಇವೆಲ್ಲದರ ನಡುವೆ ಕೇವಲ ಅಧ್ಯಯನ, ಓದು. ಪತಿಯದು ರಾಜಕೀಯದ ಬದುಕು, ಈಕೆಯದು ಸಾಹಿತ್ಯಿಕ ಬದುಕಾಯಿತು. ಈ ಅವಧಿಯಲ್ಲಿಯೇ ಮಲ್ಲಕಾ ಅವರು ಕನ್ನಡದ ಎಲ್ಲ ಹಿರಿಯ ಕವಿಗಳು, ಬಂಗಾಳಿ ಕಾದಂಬರಿಕಾರರಾದ ಶರಶ್ಚಂದ್ರ, ಬಂಕಿಮಚಂದ್ರರ ಕಾದಂಬರಿಗಳನ್ನು ಚೆನ್ನಾಗಿ ಓದಿಕೂಂಡರು. ಜೊತೆ ಜೊತೆಗೇ ಕನ್ನಡದ ಕವಿ ಕುವೆಂಪುರವರ ದಟ್ಟ ಪ್ರಭಾವ. ಹಾಗೆಯೇ ತಾಯಿ ಪಾರ್ವತಮ್ಮನವರು ಹೇಳುತ್ತಿದ್ದ ಜನಪದ ಕತೆಗಳೂ ಅತೀವವಾದ ಪರಿಣಾಮ ಬೀರಿದವು. ಜೊತೆ ಜೊತೆಗೇ ಹಳಗನ್ನಡ ಸಾಹಿತ್ಯದ ಮೇಲೆ ಅಪಾರ ಒಲವು.
ಕಾದಂಬರಿಗಳು
1966ರಿಂದ ಬರವಣಿಗೆ ಪ್ರಾರಂಭಿಸಿದ ಮಲ್ಲಕಾ ಅವರು ಕಾದಂಬರಿ, ಸಣ್ಣಕತೆ, ಕವಿತೆ ಪೌರಾಣಿಕ ನಾಟಕ, ಗದ್ಯ ಕತೆ, ಉಪನಿಶತ್ ಕಾವ್ಯ, ಶಿಶು ಸಾಹಿತ್ಯ, ಕೊನೆಗೆ ಮಹಾಕಾವ್ಯ- ಕನ್ನಡ ಸಾಹಿತ್ಯದ ಎಲ್ಲ ಸಾಹಿತ್ಯ ಪ್ರಕಾರಗಳಲ್ಲೂ ಪ್ರವೇಶಿಸಿ ಕೃತಿ ರಚನೆ ಮಾಡಿದ ಲೇಖಕಿಯಾಗಿದ್ದಾರೆ. ಒಟ್ಟು 55 ವಿವಿಧ ರೀತಿಯ ಕೃತಿಗಳನ್ನು ರಚಿಸಿರುವ ಮಲ್ಲಿಕಾ ಅವರು ತಡವಾಗಿಯೇ ಸಾಹಿತ್ಯ ಕ್ಷೇತ್ರ ಪ್ರವೇಶಿಸಿದವರು. ಇವರ ಮೊದಲನೇಯ ಕೃತಿ ‘ಜೀವನ ಗಂಗಾ’, ದೇಶಕ್ಕೆ ಸ್ವಾತಂತ್ರ್ಯ ಬಂದು ಅನೇಕ ವರ್ಷಗಳೇ ಉರುಳಿದರೂ, ನಮ್ಮ ದೇಶದ ಹೆಣ್ಣಿನ ಬದುಕಿನಲ್ಲಿ ಇನ್ನೂ ಬರಬೇಕಾಗಿರುವ ಸ್ವಾತಂತ್ರ್ಯ, ಅವಳ ದಾಸ್ಯದ ಸ್ಥಿತಿಯನ್ನು ಕುರಿತು ಹೇಳುತ್ತದೆ. ಹೆಣ್ಣಿನ ಮೇಲೆ ನಡೆಯುತ್ತಿರುವ ದೌರ್ಜನ್ಯ, ಬಂದೊದಗಿರುವ ಸ್ವಾತಂತ್ರ್ಯ ದಾರಿದ್ರ್ಯ, ಆರ್ಥಿಕ ದಾರಿದ್ರ್ಯ ಅದಕ್ಕೆ ಕಾರಣವಾಗಿರುವ ಪುರುಷನ ದೌರ್ಜನ್ಯ, ಅಮಾನವೀಯ ನೀತಿಗಳನ್ನು ಪ್ರಶ್ನಿಸುತ್ತಾರೆ. ‘ವಂದೇ ಮಾತರಂ’ ಕೃತಿಯಲ್ಲಿ ಮಲ್ಲಿಕಾ ರವರು ರಾಜಕೀಯ ಚಿತ್ರಣಗಳನ್ನು ನೀಡುತ್ತಾರೆ. ರಾಜಕಾರಣ, ರಾಜಕೀಯ ಬದುಕನ್ನು ಒಬ್ಬ ರಾಜಕೀಯ ನಾಯಕರ ಪತ್ನಿಯಾಗಿ ಬಹು ಹತ್ತಿರದಿಂದ ಕಂಡಿರುವ ಮಲ್ಲಿಕಾ ಅವರು ಇದರ ಬಗೆಗೆ ತುಂಬಾ ಖಚಿತವಾಗಿ ಬರೆಯುತ್ತಾರೆ. ಕನ್ನಡದಲ್ಲಿ ವೈದ್ಯಕೀಯ ಬದುಕನ್ನು ಅತ್ಯಂತ ಸಮಗ್ರವಾಗಿ ಮೊಟ್ಟ ಮೊದಲ ಬಾರಿಗೆ ಚಿತ್ರಿಸಿದ್ದೇನೆ’ ಎಂದು ಸ್ವತಃ ಲೇಖಕಿಯೇ ಹೇಳಿಕೊಳ್ಳುವ ‘ಡಾ. ಅಘೋರ’ ಎಂಬ ಕಾದಂಬರಿಯಲ್ಲಿ ವೈದ್ಯಕೀಯ ಕಾಲೇಜುಗಳು, ಅಲ್ಲಿನ ವಿದ್ಯಾರ್ಥಿ ಜೀವನ, ದಾದಿಯರು ವೈದ್ಯರ ನಡುವಿನ ಸಂಬಂಧ- ಇವುಗಳನ್ನು ಹೇಳಿದರೂ, ಡಾ.ಅಘೋರನ ಬದುಕನ್ನು ಹೇಳುವುದೇ ಮುಖ್ಯವಾಗಿ ಉಳಿದ ಪ್ರಸಂಗಗಳು ಕೇವಲ ಪ್ರಾಸಂಗಿಕವಾಗುತ್ತದೆ. ವೈದ್ಯನೊಬ್ಬ ಕೇವಲ ವ್ಯಕ್ತಿ ಒಬ್ಬನ ಆರೋಗ್ಯಕ್ಕಷ್ಟೇ ಜವಾಬ್ದಾರನಲ್ಲ, ಸಮಾಜದ ಸ್ವಾಸ್ಥ್ಯಕ್ಕೂ ಕಾರಣನಾಗುತ್ತಾನೆ ಎಂಬ ವಸ್ತುವನ್ನು ಆಧರಿಸಿದ ಈ ಕಾದಂಬರಿಯಲ್ಲಿ ಪ್ರಮುಖವಾಗಿ ಮಲ್ಲಿಕಾ ಅವರು ಯಾವುದೇ ವೃತ್ತಿಯಲ್ಲೂ ಮಾನವೀಯತೆ ಮುಖ್ಯ, ಎಂದು ಹೇಳುತ್ತಾರೆ. ಇದರ ಮುಂದುವರಿಕೆ ಡಾ. ಕಮಲೇಶ್ ಕಾದಂಬರಿಯಲ್ಲಿ ಕಾಣಿಸಿಕೂಳ್ಳುತ್ತದೆ. ಅವರ ‘ಮನೋನ್ಮಣಿ’ ಕಾದಂಬರಿಯಲ್ಲಿ ಮುಖ್ಯವಾಗಿ ದಯೆ, ಸೇವಾ ಮನೋಭಾವ ಮಾನವ ಧರ್ಮದ ಸತ್ವವಾಗಬೇಕೆಂಬ ಬಯಕೆಯನ್ನು ವ್ಯಕ್ತಪಡಿಸುತ್ತಾರೆ. ಇದರ ನಾಯಕಿ ಮನೋನ್ಮಣಿಯ ದ್ವೇಷಾಸೂಯೆಗಳಿಗೆ ಒಳಗಾದ ಹಗೆಗಳಿಂದ ಮನೆಗೆ ಬೆಂಕಿ ಬಿದ್ದು ಹತ್ತಿ ಉರಿದರೂ, ಆಕಸ್ಮಿಕವಾಗಿ ಆಕೆ ಪಾರಾಗಿತ್ತಾಳೆ. ಕ್ರೈಸ್ತರ ಆಶ್ರಯದಲ್ಲಿ ಬೆಳೆದು ಸಮಾಜಸೇವಕಿಯಾಗಿ ಸಮಾಜದ ಋಣವನ್ನು ತೀರಿಸಲು ಮುಂದಾಗುವುದು ಕಾದಂಬರಿಯ ಮುಖ್ಯ ಕಥಾವಸ್ತು. ಈ ಕಾದಂಬರಿಯ ಮುಖ್ಯ ಕಥಾಕೇಂದ್ರದಲ್ಲಿ ಸ್ವಾತಂತ್ರ್ಯ ಪೂರ್ವದ ಕೋಮು ಗಲಭೆಯ ವಿಚಾರಗಳು ಪ್ರಸ್ತಾಪಿತವಾಗಿದೆ. ಕುಟುಂಬದ ಹಿರಿಯ ಕುಡುಕನಾಗಿ, ದುಶ್ಚಟಗಳ ದಾಸನಾದಾಗ, ಹೆಣ್ಣಿಗೆ ಒದಗುವ ದುರಂತ ಕುಟುಂಬದ ಅನಾಥೆಯ ಬಗೆಗೆ ‘ಸಂತ್ರಾಸಿನಿ’ ಕಾದಂಬರಿ ಹೇಳುತ್ತದೆ. ಈ ಕಾದಂಬರಿಯ ಹೆಣ್ಣುಗಳಾದ ಗೌರಮ್ಮಾ ಆಗಲಿ, ಶ್ಯಾಮಲಾ ಆಗಲಿ ಶಕೀಲಾ ಆಗಲಿ ಪುರುಷನ ದೌರ್ಜನ್ಯಕ್ಕೆ, ಅವನ ಶೋಷಣೆಗೆ, ದಬ್ಬಾಳಿಕೆಗೆ ಒಳಗಾದವರೇ. ಶಕೀಲಾ ಮಾರ್ಕ್ಸ್ ಸಿದ್ಧಾಂತದ ಬಗೆಗೆ ಆಸಕ್ತಿ ತೋರಿದರೂ, ಸಂಪ್ರದಾಯ ಮತ್ತು ಹೊಸ ಬದುಕು ಇವೆರಡನ್ನು ಸಂಪೂರ್ಣವಾಗಿ ಒಪ್ಪಿಕೊಳ್ಳಲಾರಳು. ಮಲ್ಲಿಕಾ ಅವರ ಕಾದಂಬರಿಗಳ ಮೇಲೆ ಬಂಗಾಳಿ ಕಾದಂಬರಿಗಳ ದಟ್ಟವಾದ ಪ್ರಭಾವವಿದೆ.
ಕಥೆಗಳು
ಮಲ್ಲಿಕಾ ಅವರು ಸಾಕಷ್ಟು ಸಣ್ಣಕಥೆಗಳನ್ನು ರಚಿಸಿದ್ದಾರೆ. ‘ಕಮಲಾನಿಕಥಾ’, ‘ಶ್ರೀ ಹರ್ಷಲಾ’, ‘ಮಣಿಕರ್ಣಿಕಾ’, ಫಾಲ್ಗುಣೀ ಪರ್ವ’, ವೈಶಾಖೀ ಪರ್ವ’- ಮುಂತಾದವು ಅವರ ಸಣ್ಣ ಕಥಾಸಂಕಲನಗಳು. ‘ಶ್ರೀಮುಖೀ’ ಕಥಾಸಂಕಲನದ ಅನೇಕ ಕಥೆಗಳು ಪ್ರಭಾವಿತ ಕಥೆಗಳಾಗಿವೆ. ಉದಾಹರಣೆಗೆ ಗೌರಮ್ಮ ಎನ್ನುವ ಆಸ್ಪತ್ರೆಯ ದಾದಿಯ ಕಥೆ, ಕುವೆಂಪು ಅವರ ಔದಾರ್ಯ ಕಥೆಯನ್ನು ನೆನಪು ಮಾಡಿಕೊಡುತ್ತದೆ. ವೈಜ್ಞಾನಿಕ ಜಗತ್ತಿನಲ್ಲಿ ವಿಜ್ಞಾನಿಗಳ ನಡುವಿನ ಸ್ವರ್ಧೆ, ದ್ವೇಷಾಸೂಯೆಗಳು, ದುಷ್ಟ ಆಲೋಚನೆಗಳನ್ನು ‘ಮಾರಕ ಸುರ’ ಕಥೆಯಲ್ಲಿ ಹೇಳುತ್ತಾರೆ. ಆಂಗ್ಲ ಪತ್ತೇದಾರಿ ಕಥೆಗಳ ಛಾಯೆಯನ್ನು ಇವರ ಕಥೆಗಳಲ್ಲಿ ಕಾಣಬಹುದು. ‘ಶ್ರೀಮುಖೀ' ಕಥೆ ಹಡಗು ದುರಂತದಲ್ಲಿ ಆಕಸ್ಮಿಕವಾಗಿ ಏಕಾಕಿಯಾಗಿ ಪ್ರಾಣ ಸಹಿತ ಉಳಿದು, ಎಚಿದೂ ಕಳೆದುಕೊಂಡಿದ್ದ ಸಹೋದರಿಯನ್ನು ವಿದೇಶೀ ನೆಲದಲ್ಲಿ ಸಂಧಿಸುವ ಕಥೆಯಾಗಿದೆ.
ಕವನ
ಮಲ್ಲಿಕಾ ಅವರು ಕಾದಂಬರಿ,ಕಥೆಗಳನ್ನು ಬಿಟ್ಟು ಹಚ್ಚಿನ ಸಂಖ್ಯೆಯಲ್ಲಿ ಕವನಗಳನ್ನು ಕಾವ್ಯಗಳನ್ನು ರಚಿಸಿದ್ದಾರೆ. ಅದರಲ್ಲಿ ಮುಖ್ಯವಾದವು, ‘ಗಗನ ಕುಸುಮ’. ‘ಕಲ್ಯಾಣ ಕುಸುಮ’, ಕಸ್ತೂರಿ ಮಾಲಿಕೆ, ಬಕುಳರಾಜಿ, ನಾದಬಿಂದು, ಮಂದಾರ ಮಾಲಾ, ಚಂಪಕರಾಜಿ, ಹೀಗೆ ಹದಿನೈದು ಕವನ ಸಂಕಲನಗಳನ್ನು ಹೊರ ತಂದಿದ್ದಾರೆ. ಇದಲ್ಲದೆ ಸಂಜೀವನ ಕಾವ್ಯ ಎಂಬ ಶೀರ್ಷಿಕೆಯ ಅಡಿಯಲ್ಲಿ ಮಂಗಳ ಭಾರತಿ, ಕಲ್ಯಾಣ ಭಾರತಿ, ಉತ್ತರೋತ್ತರಣಿ, ರಾಗಾನುರಾಗಿಣಿ, ಪ್ರಫುಲ್ಲ ಭಾರತ ಎಂಬ ಐದು ಸಂಜೀವನ ಕಾವ್ಯಗಳನ್ನು ರಚಿಸಿದ್ದಾರೆ. ಅವರ ನಾದ ಬಿಂದು, ಗಾನತೀರ್ಥ ದಲ್ಲಿ ಸುಮಾರು 118 ಪದ್ಯಗಳಿವೆ. ಹೂ, ಹಕ್ಕಿ ಗುಣಗಾನವೇ ಪ್ರಮುಖ ಗುರಿ. ಸಂಸ್ಕೃತ ಭೂಯಿಷ್ಟ ಪದಪುಂಜಗಳಿಂದ ಕೂಡಿದ ಮಲ್ಲಿಕಾ ಅವರ ಕವಿತೆ ಕೂಡಿದೆ. ಅವರ ಗಗನ ಕುಸುಮ ಕವನ ಸಂಕಲನವು 1984ರಲ್ಲಿ ಪ್ರಕಟಗೊಂಡ, ಸುಮಾರು 80 ಕವನಗಳನ್ನುಳ್ಳ ಕವನ ಸಂಕಲನ. ಅನೇಕ ಕವನಗಳು ಇಂಗ್ಲೀಷ್ ಶೀರ್ಷಿಕೆಯನ್ನು ಒಳಗೂಂಡಿದೆ. ಓ ಹೆನ್ರಿ, ಕ್ರಾಕಟೋವ, ಗ್ರಾಂಡ್ ಮಾ ನೋಸೆಸ್, ಜೀನ್ ಪಾಲ್ ಸಾತ್ರ್ರೆ, ವಲ್ರ್ಡ್‍ವಾರ್- ಈ ಕವನ ಶೀರ್ಷಿಕೆ ಇಂಗ್ಲೀಷ್ ಆದರೂ ಶೈಲಿ ಮಾತ್ರ ಹಳಗನ್ನಡದ್ದು. ಉದಾಹರಣೆಗೆ ಗ್ರಾಂಡ್ ಮಾ ನೋಸೆಸ್‍ನಲ್ಲಿ- ಅಂದು ತನ್ನ ಆಯುರ್ಮಾನದಾ ಶತಾಬ್ದಿಯಲಿ ಮಿಂದು ದಣಿದೂಡಂ ರೇಖಿಸುರ್ತಿಳೈ ಚಿತ್ರಗಳಂ ಗ್ರಾಂಡ್ ಮಾ ನೋಸೆಸ್ ನಿಜದಿ.
‘ಓ ಹೆನ್ರಿ’ ‘ಅಮೆರಿಕೆಯ ಸಾಹಿತ್ಯ ಜಗದಿ ಅಂದು ಪ್ರಖ್ಯಾತ ನಾಮನಿರ್ದಾ ಓ ಹೆನ್ರಿ ದನಗಾಹಿತನದಿಂ ತನ್ನಯ ಜೀವನನಾರೈದಂ’ ಇದರ ಜೊತೆಗೆ ಸಂಸ್ಕೃತ ಶೀರ್ಷಿಕೆಯನ್ನೊಳಗೂಂಡ ಅನೇಕ ಕವನಗಳಿವೆ. ಉದಾ. ‘ಉತ್ತಿಷ್ಠತ ಜಾಗೃತ’, ‘ಕೋಶವಾನ್ ಆಚಾರ್ಯಃ’, ‘ತವಕೃಪಾ ಸಂಪತ್ತಿ’ ‘ಜೀವನಕುಸುಮ’ದಲ್ಲಿರುವ ಅರವೂತ್ತೊಂದು ಕವನಗಳಲ್ಲಿ ನೆಹರು, ಲೆನಿನ್- ಮುಂತಾದ ಮಹಾಪುರುಷರನ್ನು ಕುರಿತ ಜೀವನಚಿತ್ರಣಗಳಿವೆ. ಇದರೊಂದಿಗೆ ಪ್ರಾರ್ಥನಾರೂಪದ ಕವಿತೆಗಳೇ ಹೆಚ್ಚಿವೆ. ಮಲ್ಲಿಕಾ ಅವರು ‘ಐಂದ್ರಕೀರ್ತಿ ಕೇತನಂ’ ಎಂಬ ಗದ್ಯ ಕಾವ್ಯಗಳನ್ನು ಬರೆದಿದ್ದಾರೆ. ಸಂಪೂರ್ಣ ಹಳಗನ್ನಡವೂ ಅಲ್ಲದ, ನಡುಗನ್ನಡವೂ ಅಲ್ಲದ, ಹೂಸಗನ್ನಡವೂ ಅಲ್ಲದ, ಆದರೆ ಇವೆಲ್ಲವನ್ನೂ ಒಳಗೊಂಡ ಭಾಷಾಬಳಕೆ ಇಲ್ಲಿ ನಡೆಯುತ್ತದೆ. ಮಹಾಭಾರತದಲ್ಲಿ ಬರುವ ಅರ್ಜುನನ ಪುತ್ರ ಅಭಿಮನ್ಯುವಿನ ಬಿಲ್ವಿದ್ಯೆಯ ಸಾಹಸಪ್ರೌಢಿಮೆಯ ಕತೆ ‘ಐಂದ್ರಕೀರ್ತಿ ಕೇತನಂ’ದಲ್ಲಿದೆ. ಸಂಪೂರ್ಣವಾಗಿ ಕೆಂಪುನಾರಾಯಣ, ಮುದ್ದಣ್ಣ, ಪಂಪರ ಪ್ರಭಾವಕ್ಕೆ ಒಳಗಾದ ಭಾಷಾಶೈಲಿ ಇದೆ. ಪದ್ಮ ವ್ಯೂಹವನ್ನು ಭೇದಿಸಲು ಹೋದ ಬಾಲಕ ಅಭಿಮನ್ಯುವಿನ ಶೌರ್ಯ, ಪರಾಕ್ರಮದ ವರ್ಣನೆಗಳಿವೆ. ವೈರಿಗಳು ರಚಿಸಿದ ವ್ಯೂಹವನ್ನು ಭೇದಿಸಿ, ಅವರನ್ನು ಸದೆ ಬಡಿದು, ಮಡಿದು ವೀರಮರಣವನ್ನಪ್ಪಿದ ಆತನನ್ನು ‘ಐಂದ್ರಕೀರ್ತಿ ಕೇತನ’ ಎಂದು ವರ್ಣಿಸಿದ್ದಾರೆ. 256 ಪುಟಗಳನ್ನೂಳಗೂಂಡ ಕೃತಿ ಇದಾಗಿದೆ.
ಪುರಸ್ಕಾರ
ವರ್ಗ:ಕನ್ನಡ ಸಾಹಿತಿಗಳು ವರ್ಗ:ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ರವಿಕೆ
ಹೆಂಗಸರ ದೇಹದ ಮೇಲ್ಭಾಗನ್ನು ಸಂಪೂರ್ಣವಾಗಿ ಮುಚ್ಚುವ ಬಟ್ಟೆಯನ್ನು ರವಿಕೆ ಎಂದು ಕರೆಯುತ್ತೇವೆ. ಇದನ್ನು ಸಾಮಾನ್ಯವಾಗಿ ಬ್ಲೌಸ್ ಎಂದು ಕರೆಯುತ್ತಾರೆ. ಈ ವಸ್ತ್ರವನ್ನು ಸಾಮಾನ್ಯವಾಗಿ ಹೆಂಗಸರು ಹಾಗು ಹೆಣ್ಣುಮಕ್ಕಳು ಧರಿಸುವುದನ್ನು ಕಾಣಬಹುದು. ಈಗಿನ ಕಾಲದಲ್ಲಿ ಹುಡುಗಿಯರು ಧರಿಸುವ ಉಡುಪುಗಳಿಗೆ ನಾವು ಬ್ಲೌಸ್ ಎಂದು ಕರೆಯುತ್ತೇವೆ. ಕೆಲವು ಮಿಲಿಟರಿ ಉಡುಗೆಗಳನ್ನು ಸಹ ಬ್ಲೌಸ್ ಎಂದು ಕರೆಯುತ್ತಾರೆ. ಬ್ಲೌಸ್ ಎಂಬ ಪದವನ್ನು ಫ್ರೆಂಚ್‍ನಿಂದ ಆಯ್ದುಕೊಳ್ಳಲಾಗಿದೆ. ಫ್ರೆಂಚ್ ಯೋಧರು ಹೊಸ ಜಾಗಗಳಿಗೆ ಬಂದಾಗ ಈ ಬಗೆಯ ಉಡುಪನ್ನು ತಂದಿದ್ದರು. ಅವರು ದೇಹಕವಚವನ್ನು ಬ್ಲೌಸ್ ಎಂದು ಕರೆಯುತ್ತಿದ್ದರು. ಭಾರತದಲ್ಲಿ ರವಿಕೆಯನ್ನು ಮಾತ್ರ ಧರಿಸದೆ ಅದರೊಂದಿಗೆ ಸೀರೆಯನ್ನು ಅಥವ ಪೋಶಾಕ್‍ನ್ನು ಧರಿಸುತ್ತಾರೆ. ರವಿಕೆಯು ಘಾಘ್ರಚೋಲಿಯೊಂದಿಗೂ ಧರಿಸಲಾಗುತ್ತದೆ,
ಇತಿಹಾಸ
1890ರ ಮೊದಲು,  ಬ್ಲೌಸ್ ಕೆಲಸದವು ಧರಿಸುವ ವಸ್ತ್ರವಾಗಿದ್ದರಿಂದ ಇದನ್ನು ಹೆಚ್ಚಾಗಿ ಉಪಯೋಗಿಸುತ್ತಿರಲಿಲ್ಲ.ಇದನ್ನು ಮೇಲ್ವರ್ಗದವರು ಉಪಯೋಗಿಸತೊಡಗಿದರು. ಇದನ್ನು ರೇಶ್ಮೆ ಅಥವ ಹತ್ತಿಯಿಂದ ತಯಾರಿಸಲಾಗುತ್ತಿತ್ತು. 1990ರನ್ನು ಸಿಂತೆಟಿಕ್ ಫೈಬರ್ ಹಾಗು ಪಾಲಿಯಾಸ್ಟರ್‍ನಿಂದ ತಯಾರಿಸತೊಡಗಿದರು.ಇವಗಳನ್ನು ಎಂಬ್ರಾಯ್ಡರಿಯ ಮೂಲಕ ಇನ್ನು ಶೃಂಗರಿಸುತ್ತಿದ್ದರು.ವಿಕ್ಟೋರಿಯನ್ ಆಳ್ವಿಕೆಯ ಸಮಯದಲ್ಲಿ ಬ್ಲೌಸ್ ಮಹತ್ವದ ಉಡುಗಿಯಾಗಿತ್ತು. ಒಂದು ಬ್ಲೌಸ್ ಮತ್ತು ಸ್ಕರ್ಟ್ ಆಗಿನ ಕಾಲದ ಬ್ರಿಟೀಷ್ ಹೆಂಗಸರ ದಿನದಉಡುಗೆಯಾಗಿತ್ತು.ಮಾತ್ರವಲ್ಲದೆ ಕಚೇರಿ ಕೆಲಸದಲ್ಲಿದ್ದ ಕೆಲವು ಮಹಿಳೆಯರು ಸಹ ಇದನ್ನು ಧರಿಸುತ್ತಿದ್ದರು.ಇದನ್ನು ಟೈಲರ್‍ನಿಂದ ಮಾಡಿಸುತ್ತಿದ್ದಿದ್ದರಿಂದಾಗಿ ಅವರಿಗೆ ಹೇಗ ಬೇಕೋ ಹಾಗೆ ಬದಲಾವಣೇಗೆಗಳನ್ನು ಮಾಡಿಕೊಳ್ಳುತ್ತಿದ್ದರು. ದಿನಬಳಕೆಗಾಗಿ ಹಾಗು ಕ್ಯಾಶುವಲ್ ವೇರ್‍ ಆಗಿಯೂ ಸಹ ಇದನ್ನು ಉಪಯೋಗಿಸುತ್ತಿದ್ದರು.ಗಂಡಸರ ಶರ್ಟ್‍ನಲ್ಲಿ ಗುಬ್ಬಿ ಮುಂದಿದ್ದರೆ, ಇದರಲ್ಲಿ ಹಿಂದಿನಿಂದ ಇರುತ್ತದೆ. ಗುಬ್ಬಿಗಳು ಎಡ ಭಾಗದಲ್ಲಿ ಮತ್ತು ತೂತುಗಳು ಬಲಭಾಗದಲ್ಲಿರುತ್ತದೆ.ಇದಕ್ಕೆ ಸಾಕ್ಷಿಯುತವಾದ ಉತ್ತರವಿಲ್ಲದಿದ್ದರೂ ಕೆಲವರ ಪ್ರಕಾರಎರಡು ಲಿಂಗಗಳ ಉಡುಪುಗಳನ್ನು ಗುರುತಿಸಿ ಬೇರ್ಪಡಿಸಲು ದರ್ಜಿಗಳು ಈ ರೀತಿ ಮಾಡಿರಬಹುದುಎಂದು ಹೇಳುತ್ತಾರೆ.ರಾಣಿಯ ಸೇವಕರು ಅವಳಿಗೆ ಬ್ಲೌಸ್‍ಧರಿಸಲು ನೆರವಾಗುತ್ತಿದ್ದರು. ಗುಬ್ಬಿಗಳು ಬೇರೆ ರೀತಿಯಲ್ಲಿರುವ ಕಾರಣ ಅವರಿಗೆ ಹಾಕಲು ಕಷ್ಟವಾಗುತ್ತಿತ್ತು. ಹಾಗಗಿ ಈ ರೀತಿ ಬದಲಾವಣೆಯನ್ನು ಮಾಡಬೇಕಾಯಿತು. ಈಗ ಇವ್ಯಾವು ಚಾಲ್ತಿಯಲ್ಲಿ ಇಲ್ಲ ಹಾಗು ಈಗ ಸಾಂಪ್ರದಾಯಿಕೆ ನೆಲೆಯಲ್ಲಿಕುಪ್ಪಸ ಹಾಗು ಸೀರೆಯನ್ನು ನೋಡುತ್ತಾರೆ.ಹಲವು ಮಹಿಳೆಯರು ಮೇಲಿನ ಗುಬ್ಬಿಯನ್ನು ಹಾಕಲು ಬಯಸುವಿದಿಲ್ಲ. ಕೆಲವರುಇದಕ್ಕೆ ಪಿನ್ನುಗಳನ್ನು ಹಾಗು ಹಲವು ಆಭರಣಗಳನ್ನು ಸೇರಿಸಿಕೊಳ್ಳುತ್ತಾರೆ.ಭಾರತೀಯ ರಂಗದಲ್ಲಿ ನೋಡುವುದಾದರೆ, ಹಿಂದಿನ ಕಾಲದಲ್ಲಿ ಸ್ತನಪಟ್ಟ, ಕುರ್ಪ್ಸಿಕ, ಕಂಚುಕಿ ಎಂದು ಕರೆಯುತ್ತಿದ್ದರು. ರವಿಕೆ, ಸೀರೆಯನ್ನು ಹಳೆಕಾಲದಲ್ಲಿ ಮೂರು ಭಾಗಗಳಾಗಿ ವಿಂಗಡಿಸಿದ್ದರು.‘ಆಂತ್ರೀಯ ಅಂದರೆ ಕೆಳಭಾಗದ ಉಡುಪು, ‘ಉತ್ತರೀಯ’ಅಂದರೆ ಸೆರಗು ಮತ್ತು‘ಸ್ಥನಪಟ್ಟ’ಎಂದು ಮೂರು ಭಾಗಗಳಿದ್ದವು.ಸಂಸ್ಕøತ ಹಾಗು ಪಾಲಿ ಗ್ರಂಥಗಳಲ್ಲಿ ಇದರಉಲ್ಲೇಖವಿದೆ. ಕಲ್ಹನನ 10ನೆ ಶತಮಾನದ ರಾಜತರಂಗಿಣಿ ಗ್ರಂಥದಲ್ಲಿ ಸಹ್ಯಾದ್ರಿ ಭಾಗದರವಿಕೆಯನ್ನು ಕಶ್ಮೀರಕ್ಕೆ ತೆಗೆದುಕೊಂಡು ಹೋಗಲಾಯಿತು ಎಂದು ಹೇಳಿದ್ದಾನೆ. ರವಿಕೆಯನ್ನು ಮುಂದಿನಿಂದ ಧರಿಸಿ ಹಿಂದಿನಿಂದ ಕಟ್ಟುತ್ತಿದ್ದರು.ಈ ರೀತಿಯ ಕಟ್ಟುವಿಕೆ ಈಗಲು ರಾಜಸ್ಥಾನದಲ್ಲಿ ಉಪಯೋಗಿಸಲ್ಪಡುತ್ತಿದೆ.ಗುಜರಾತ್ ಹಾಗು ಮಾಹರಾಷ್ಟ್ರದಲ್ಲಿ ದೊರೆತಿರುವ ಕ್ರೈಸ್ತ ಪೂರ್ವ ಕಲಾಕೃತಿಗಳಲ್ಲಿ ರವಿಕೆ ಪ್ರಪ್ರಥಮ ಉಲ್ಲೇಖವಿದೆ. ದಕ್ಷಿಣ ಭಾರತದಲ್ಲಿ ಸಂಗಮ ವಂಶವಿದ್ದಾಗ ಒಂದು ವಸ್ತ್ರವನ್ನು ರವಿಕೆಗೆ ಮತ್ತು ಸೆರಗಿಗೆ ಉಪಯೋಗಿಸುತ್ತಿದ್ದರು. ಹಲವು ಕಲಾಕೃತಿಗಳು ಹಾಗು ವರ್ಣಚಿತ್ರಗಳ ಪ್ರಕಾರ ಮೊದಲನೆಯ ಶತಮಾನದಲ್ಲಿ ಸ್ಥನಪಟ್ಟ ಕ್ರಮೇಣ ರವಿಕೆಯಾಗಿ ಮಾರ್ಪಾಡುಗೊಂಡಿರುವುದು ಕಾಣಬಹುದು. ಉತ್ತರ ಭಾರತದಾದ್ಯಂತ ಚೋಲಿ, ಘಾಗ್ರಚೋಲಿ, ಬ್ರಜ್, ಹಾಗು ನೇಪಾಳದಲ್ಲಿ ಚೋಲೋ ಎಂದುಕರೆಯುತ್ತಾರೆ. ರವಿಕೆ ಹಾಗು ಚೋಲೋ, ಇವೆರಡನ್ನು ಮುಂಭಾಗದಲ್ಲಿ ಕಟ್ಟಲಾಗುತ್ತಿತ್ತು. ಉತ್ತರ ಭಾರತದಲ್ಲಿ ರವಿಕೆಯ ಮೇಲೆ ಇನ್ನೊಂದು ಉಡುಪನ್ನು ಧರಿಸುತ್ತಿದ್ದರು.ಇದನ್ನು ಪೋಶಾಕ್‍ ಎಂದು ಕರೆಯುತ್ತಾರೆ.ರವಿಕೆಯ ಬಟ್ಟೆ ಮಾತ್ವಲ್ಲದೆ ಅದನ್ನು ಹೊಲಿಯುವ ರೀತಿ ಮತ್ತು ಅದರ ಕಲಾಕೃತಿಯೂ ಕೂಡ ಬಹಳ ಮುಖ್ಯ. ನವರಾತ್ರಿಯ ಸಮಯದಲ್ಲಿ ಶೀಶಾ ಎಂಬ್ರಾಯ್ಡಿರಿಯ ರವಿಕೆ ಬಹಳ ಹೆಸರುವಾಸಿ.ಇದನ್ನು ಲೆಹೆಂಗಾದೊಂದಿಗೆ ಧರಿಸುತ್ತಾರೆ.ಗುಜರಾತ್‍ನ ಅಲೆಮಾರಿ ಜನಾಂಗವಾದ ರಾಬರಿಗಳು ತಯಾರಿಸುವ ಕುಚ್‍ರೀತಿಯಡಿಸೈನ್ ಬಹಳ ಕೀರ್ತಿಯನ್ನು ಪಡೆದಿದೆ.
ಋತುಸಮಯದಲ್ಲಿ
ದಕ್ಷಿಣ ಭಾರತದ ಕೆಲ ಭಾಗಗಳಲ್ಲಿ ನಡಯುವ ಈ ವಿಷೇಷ ಸಮಾರಂಭದಲ್ಲಿ ಹುಡುಗಿ ಬೆಳವಣೆಗೆಯನ್ನು ಹೆಮ್ಮೆಯಿಂದಆಚರಿಸಲಾಗುತ್ತದೆ. ಸಮಾರಂಭದ ಮೊದಲ ಭಾಗದಲ್ಲಿ ಹುಡುಗಿಯು ಲಂಗದಾವಣಿ ಧರಿಸಿರುತ್ತಾಳೆ.ಇದೆ ವೇಳ ಅವಳಿಗೆ ಅವಳ ಮೊದಲನೆ ಸೀರೆಯನ್ನು ಕೊಡಲಾಗುತ್ತದೆ.ಆಮೇಲೆ ಎರಡೆನೆ ಭಾಗದಲ್ಲಿ ಅವಳು ರವಿಕೆ ಸಮೇತ ಸೀರೆಯುಟ್ಟು ಸಭೆಗೆ ಬರುವುದು ವಾಡಿಕೆ.ಈ ರೀತಿಯ ಮಾಡುವುದರಿಂದ ಅವಳು ಹೆಣ್ಣಾಗಿ ಪರಿವರ್ತನೆಗೊಳ್ಳುತ್ತಾಳೆ ಎಂದು ನಂಬಿತ್ತಾರೆ.ಹುಡುಗಿಯ ನಾಮಕರಣದ ಸಮಯದಲ್ಲಿ ಲಂಗ ದಾವಣಿಯನ್ನುಕೊಟ್ಟರೆ, ಋತುಪರ್ಣದ ಸಮಯದಲ್ಲಿರವಿಕೆ ಮತ್ತು ಸೀರೆಯನ್ನು ಕೊಡಲಾಗುತ್ತದೆ. ನಾಮಕರಣದ ಸಮಯದಲ್ಲಿ ಮೊದಲೆಯಅನ್ನಪ್ರಾಶನವಾದರೆಇಲ್ಲಿಕೊನೆಯದಾಗಿರುತ್ತದೆ.
ಕಾಲ ಬದಲಾಗುತ್ತಾಇದ್ದ ಹಾಗೆ ರವಿಕೆಯನ್ನು ಸೀರೆಗೆ ಉಪಯೋಗಿಸುವ ಬಟ್ಟೆಯಿಂದ ಮಾಡಲಾಗುತ್ತದೆ. ಸೀರೆ ತಯಾರಿಸುವಾಗರವಕೆಗೆ ಬೇಕಾಗುವಷ್ಟು ಉದ್ದವನ್ನು ಬಿಟ್ಟಿರುತ್ತಾರೆ.ಇದರಿಂದ ಬೇಕಾದಗಾತ್ರದಲ್ಲಿರವಿಕೆಯನ್ನು ಹೊಲಿಯುತ್ತಾರೆ. ಹಲವು ಡಿಸೈನರ್‍ಗಳು ರವಿಕೆಯನ್ನು ಹೊಸ ರೀತಿಯಲ್ಲಿಕಂಡುಅದಕ್ಕೆಒಂದು ನವೀನ ಆಯಾಮವನ್ನುಕೊಡುತ್ತಿದ್ದಾರೆ. ದಕ್ಷಿಣ ಏಶಿಯಾದ ಪಾಪ್ ಸಂಸ್ಕøತಿಯಿಂದ ಪ್ರೇರೇಪಿತಗೊಂಡು ಈ ಹೊಸತನವನ್ನುಕಂಡುಕೊಂಡಿದ್ದಾರೆ. ಹಲವು ಭಗೆಯಕತ್ತು ವೈಶಿಷ್ಟ್ಯಗಳನ್ನು ರವಿಕೆಯಲ್ಲಿತಂದಿದ್ದಾರೆ.ಆಗಿನ ಕಾಲದಏರ್‍ಕತ್ತು ಹೊಂದಿದ್ದ ರವಿಕೆಗಳು ಈಗ ಪುನಃ ಚಾಲ್ತಿಗೆ ಬಂದಿದ್ದುಎಲ್ಲಉಡಲುಇಷ್ಟಪಡುವ ವಸ್ತುವಾಗಿದೆ.ಕೋಲ್ಡ್ ಶೋಲ್ಡರ್ ರವಿಕೆಗಳು ಬಹಳ ಬಳಕೆಯಲ್ಲಿದೆ. ಹೆಗಲ ಭಾಗದಲ್ಲಿರವಿಕೆಯುತೆರೆದಿರುವಕಾರಣ ಹೆಗಲು ತೋರುತ್ತಿರುತ್ತದೆ. ಮೊಣಕೈಅಂಚಿನವರೆಗೂ ರವಿಕೆಗಳನ್ನು ಧರಿಸುತ್ತಾರೆ. ಸ್ಲೀವ್‍ಲೆಸ್ ರವಿಕೆಗಳಲ್ಲಿ ಪಟ್ಟಿ ತೆಳ್ಳಗಿರುವುದು ಇನ್ನೋಂದುರೀತಿಯರವಿಕೆ.
ಉಲ್ಲೇಖಗಳು
ವರ್ಗ:ಉಡುಪುಗಳು ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಮೂಗನ ಸೇಡು
ಮೂಗನ ಸೇಡು, ಬಿ.ಸುಬ್ಬರಾವ್ ನಿರ್ದೇಶನ ಮತ್ತು ಎ.ಎಲ್.ಅಬ್ಬಯ್ಯ ನಾಯ್ಡು ನಿರ್ಮಾಪಣ ಮಾಡಿರುವ ೧೯೮೦ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಸತ್ಯಂ ಸಂಗೀತ ನಿರ್ದೇಶನ ಮಾಡಿದ್ದಾರೆ. ಶಂಕರನಾಗ್, ಬಾಲಕೃಷ್ಣ ಮತ್ತು ಮಂಜುಳ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.
ಉಲ್ಲೇಖಗಳು
ವರ್ಗ:ವರ್ಷ-೧೯೮೦ ಕನ್ನಡಚಿತ್ರಗಳು
ಹದ್ದಿನ ಕಣ್ಣು
ಹದ್ದಿನ ಕಣ್ಣು, ಎ.ವಿ.ಶೇಷಗಿರರಾವ್ ನಿರ್ದೇಶನ ಮತ್ತು ಪಿ.ಕೆ.ಕೃಷ್ಣರಾವ್ ನಿರ್ಮಾಪಣ ಮಾಡಿರುವ ೧೯೮೦ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಸತ್ಯಂ ಸಂಗೀತ ನಿರ್ದೇಶನ ಮಾಡಿದ್ದಾರೆ. ಲೋಕೇಶ್, ಶ್ರೀನಾಥ್, ಶಂಕರನಾಗ್ ಮತ್ತು ಮಂಜುಳ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.
ಉಲ್ಲೇಖಗಳು
ವರ್ಗ:ವರ್ಷ-೧೯೮೦ ಕನ್ನಡಚಿತ್ರಗಳು
ಅಬಸಿ
ಅಬಸಿ ಸೊರಬ ತಾಲ್ಲೂಕಿನಲ್ಲಿ, ಚಂದ್ರಗುತ್ತಿ ಹೋಬಳಿಯ ಒಂದು ಗ್ರಾಮ. ಇಲ್ಲಿ ರಾಮನು ಬಂದು ಸ್ವಲ್ಪಕಾಲ ನೆಲೆಸಿದ್ದ ಎಂಬ ಪ್ರತೀತಿ ಇದೆ. ಇಲ್ಲಿ ಅತೀ ವಿರಳವಾದ ಅಶೋಕ ವನವಿದೆ. ಒಂದು ಉಪಕಥೆಯಂತೆ ಈ ವನವು ಸೀತೆಯ ಮುಡಿಯಿಂದ ಬಿದ್ದ ಅಶೋಕನ ಹೂವಿನಿಂದ ಬೆಳೆದದ್ದು. ಇಲ್ಲಿ ಪುರಾತನವಾದ ರಾಮೇಶ್ವರ ದೇವಾಲಯವಿದೆ. ಇದನ್ನು ರಾಮನು ಸ್ಥಾಪಿಸಿದ್ದ ಎಂಬ ನಂಬಿಕೆಯಿದೆ. ಇದು ತುಂಬ ವಿರಳವಾಗಿ ಕಂಡು ಬರುವ ದೇವಾಲಯಗಳಲ್ಲಿ ಒಂದು. ಇಲ್ಲಿನ ಮತ್ತೊಂದು ವಿಶೇಷವೆಂದರೆ, ಪುರಾತನವಾದ ಮತ್ತು ವಿಶಾಲವಾದ ಕೆರೆ. ಈಗ ಸರ್ಕಾರದ ನಿರ್ಲಕ್ಷ್ಯದಿಂದ ಅರ್ಧಕ್ಕಿಂತ ಕಡಿಮೆ ಅಸ್ತಿತ್ವದಲ್ಲಿದೆ.
ವರ್ಗ:ಸೊರಬ ತಾಲೂಕು ವರ್ಗ:ಶಿವಮೊಗ್ಗ ಜಿಲ್ಲೆ
ಸೆಣಬು
ಸೆಣಬು ಒಂದು ಉದ್ದದ, ಮೆದುವಾದ, ಹೊಳಪುಳ್ಳ ಸಸ್ಯದ ನಾರು. ಇದನ್ನು ಒರಟಾದ ಬಲವಾದ ನೂಲನ್ನಾಗಿ ಹೆಣೆಯಬಹುದಾಗಿದೆ. ಇದನ್ನು ಕಾರ್ಕ್ಹೊರುಸ್ ಜಾತಿಯ ಟಿಲಿಯಸೆಯೆ ಸಸ್ಯವರ್ಗದಿಂದ ತಯಾರಿಸಲಾಗುತ್ತದೆ.
ಸೆಣಬು ಅತ್ಯಂತ ಸುಲಭವಾಗಿ ಸಿಗುವ ನೈಸರ್ಗಿಕ ನಾರುಗಳಲ್ಲಿ ಒಂದಾಗಿದೆ. ಜೊತೆಗೆ ಹತ್ತಿಯ ನಂತರ ಹೆಚ್ಚಿನ ಪ್ರಮಾಣದಲ್ಲಿ ಉತ್ಪಾದನೆಯಾಗಿ ವಿವಿಧ ರೀತಿಯಲ್ಲಿ ಬಳಕೆಯಾಗುತ್ತದೆ. ಸೆಣಬಿನ ನಾರುಗಳು ಪ್ರಾಥಮಿಕವಾಗಿ ಸಸ್ಯ ಪದಾರ್ಥಗಳಾದ ಸೆಲ್ಯುಲೋಸ್ (ಸಸ್ಯದ ನಾರಿನ ಪ್ರಮುಖ ಅಂಶ) ಹಾಗು ಲಿಗ್ನಿನ್ (ಮರದ ನಾರಿನ ಪ್ರಮುಖ ಅಂಶ)ನಿಂದ ರಚನೆಯಾಗಿವೆ. ಈ ಪ್ರಕಾರವಾಗಿ ಆಂಶಿಕವಾಗಿ ಜವಳಿ ನಾರು ಹಾಗೂ ಆಂಶಿಕವಾಗಿ ಮರ ನಾರಾದ ಇದು ಲಿಗ್ನೋ-ಸೆಲ್ಯುಲೋಸಿಕ್ ನಾರು. ಇದು ನಾರಿನ ತೊಗಟೆಯ (ತೊಗಟೆ ಅಥವಾ ಸಸ್ಯದ ತೊಗಟೆಯಿಂದ ಸಂಗ್ರಹಿಸಲಾದ ನಾರು) ಗುಂಪಿಗೆ ಕೆನ್ಯಾಫ್, ಕೈಗಾರಿಕಾ ಸೆಣಬಿನ ನಾರು, ಫ್ಲಾಕ್ಸ್(ಲಿನೆನ್), ರಾಮಿ, ಮುಂತಾದವುಗಳ ಜೊತೆಗೆ ಸೇರುತ್ತದೆ. ಸೆಣಬಿನ ನಾರಿನ ಕೈಗಾರಿಕಾ ಹೆಸರು ಕಚ್ಚಾ ಸೆಣಬು. ನಾರುಗಳು ಕಂದು ಮಿಶ್ರಿತ ಮಾಸಲು ಬಿಳಿಯ ಬಣ್ಣವನ್ನು   ಹೊಂದಿರುತ್ತವೆ ಹಾಗು ೧-೪ ಮೀಟರ್ ಗಳ (೩-೧೨ ಅಡಿ) ಉದ್ದವಿರುತ್ತದೆ.
ಸೆಣಬು ನಾರನ್ನು ಸಾಮಾನ್ಯವಾಗಿ ಹೆಸಿಯಾನ್ ಎಂದು ಕರೆಯುತ್ತಾರೆ; ಸೆಣಬಿನ ಉಡುಪುಗಳನ್ನು ಸಹ ಹೆಸಿಯಾನ್ ಬಟ್ಟೆ ಎಂದು ಕರೆಯಲಾಗುತ್ತದೆ. ಜೊತೆಗೆ ಸೆಣಬಿನ ದೊಡ್ಡ ಚೀಲಗಳನ್ನು ಕೆಲವು ಯುರೋಪಿಯನ್ ರಾಷ್ಟ್ರಗಳಲ್ಲಿ ಗೋಣಿ ಚೀಲ ಎಂದು ಕರೆಯಲಾಗುತ್ತದೆ. ಸೆಣಬಿನಿಂದ ತಯಾರಾದ ಬಟ್ಟೆಯು ಉತ್ತರ ಅಮೇರಿಕಾದಲ್ಲಿ ಬರ್ಲ್ಯಾಪ್ ಎಂಬ ಹೆಸರಿನಿಂದ ಜನಪ್ರಿಯವಾಗಿದೆ.
ಸಾಗುವಳಿ
ಸೆಣಬಿಗೆ ಒಂದು ಸಾದಾ ಮೆಕ್ಕಲು ಮಣ್ಣು ಹಾಗು ನಿಂತ ನೀರಿನ ಅವಶ್ಯಕತೆಯಿದೆ. ಸೆಣಬನ್ನು ಬೆಳೆಯಲು ಅನುಕೂಲಕರವಾದ ಹವಾಮಾನವನ್ನು (ಬೆಚ್ಚನೆಯ ಹಾಗು ಒಣ ಹವೆ) ಮುಂಗಾರು ಋತುವಿನಲ್ಲಿ ಮುಂಗಾರು ವಾತಾವರಣವು ಒದಗಿಸುತ್ತದೆ.
೨೦˚ C ನಿಂದ ೪೦˚ Cವರೆಗಿನ ತಾಪಮಾನ ಹಾಗು ೭೦%–೮೦%ನಷ್ಟು ತೇವದ ಪ್ರಮಾಣವು ಯಶಸ್ಸಿನ ಸಾಗುವಳಿಗೆ ಅನುಕೂಲಕರವಾಗಿರುತ್ತದೆ. ಸೆಣಬಿನ ಬೆಳೆಗೆ ವಾರಕ್ಕೆ ೫-೮ ಸೆಂ.ನಷ್ಟು ಮಳೆಯ ಅಗತ್ಯವಿದೆ ಜೊತೆಗೆ ಬಿತ್ತನೆಯ ಅವಧಿಯಲ್ಲಿ ಇನ್ನೂ ಹೆಚ್ಚಿನ ಮಳೆಯ ಅಗತ್ಯವಿದೆ.
ಬಿಳಿ ಸೆಣಬು (ಕಾರ್ಕ್ಹೋರುಸ್ ಕ್ಯಾಪ್ಸುಲರಿಸ್ )
ಹಲವಾರು ಐತಿಹಾಸಿಕ ದಾಖಲೆಗಳು (ಅಬುಲ್ ಫಜಲ್ ೧೫೯೦ರಲ್ಲಿ ಬರೆದ ಆಯಿನ್-ಎ-ಅಕ್ಬರಿ  ಒಳಗೊಂಡು) ಭಾರತದ ಬಡ ಹಳ್ಳಿಗರು ಸೆಣಬಿನಿಂದ ತಯಾರಾದ ಬಟ್ಟೆಗಳನ್ನು ಧರಿಸುತ್ತಿದ್ದರೆಂದು ನಿರೂಪಿಸುತ್ತದೆ. ನೇಕಾರರು ಸರಳವಾದ ಕೈಮಗ್ಗ ಹಾಗು ಚರಕಗಳನ್ನು ಬಳಸಿಕೊಂಡು ಹತ್ತಿಯ ನೂಲುಗಳನ್ನು ಸಹ ನೇಯುತ್ತಿದ್ದರು. ಭಾರತದಲ್ಲಿ, ವಿಶೇಷವಾಗಿ ಬೆಂಗಾಲಿಗಳು ಹಿಂದಿನ ಕಾಲದಿಂದಲೂ ಬಿಳಿ ಸೆಣಬಿನಿಂದ ಮಾಡಲಾದ ಹಗ್ಗಗಳು ಹಾಗು ಹುರಿಗಳನ್ನು ತಮ್ಮ ಮನೆಬಳಕೆಯಲ್ಲಿ ಹಾಗು ಇತರ ಉದ್ದೇಶಗಳಿಗಾಗಿ ಬಳಕೆ ಮಾಡುತ್ತಿದ್ದರೆಂದೂ ಸಹ ಇತಿಹಾಸವು ನಿರೂಪಿಸುತ್ತದೆ.
ಟೋಸ್ಸ ಸೆಣಬು (ಕಾರ್ಕ್ಹೋರುಸ್ ಆಲಿಟೋರಿಸ್ )
ಟೋಸ್ಸ ಸೆಣಬು(ಕಾರ್ಕ್ಹೋರುಸ್ ಆಲಿಟೋರಿಸ್ ) ಒಂದು ಆಫ್ರೋ-ಅರೇಬಿಯನ್ ಸಸ್ಯ ಜಾತಿ. ಇದು ತನ್ನ ಎಲೆಗಳಿಂದಾಗಿ ಜನಪ್ರಿಯತೆ ಗಳಿಸಿದೆ. ಜೊತೆಗೆ ಇದನ್ನು ಅಂಟಾದ ಸೊಪ್ಪಿನ ಖಾದ್ಯ ಮೊಲೋಖಿಯ  ದಲ್ಲಿ ಪದಾರ್ಥವಾಗಿ ಬಳಸಲಾಗುತ್ತದೆ (ملوخية, ವ್ಯುತ್ಪತ್ತಿ ತಿಳಿಯದ ಪದ). ಇದು ಕೆಲವು ಅರಬ್‌ರಾಷ್ಟ್ರಗಳಲ್ಲಿ ಜನಪ್ರಿಯವಾಗಿದೆ. ಹೀಬ್ರೂ ಬೈಬಲ್ ನ ಬುಕ್ ಆಫ್ ಜಾಬ್ ನಲ್ಲಿ ಈ ಸೊಪ್ಪಿನ ತರಕಾರಿಯನ್ನು ಜಿವ್ಸ್ ಮ್ಯಾಲೋ ಎಂದು ಉಲ್ಲೇಖಿಸಲಾಗಿದೆ.
ಟೋಸ್ಸ ಸೆಣಬಿನ ನಾರು ಮೃದುವಾಗಿ, ರೇಷ್ಮೆಯಂತಿದೆ, ಹಾಗು ಬಿಳಿ ಸೆಣಬಿಗಿಂತ ಬಲವಾಗಿದೆ. ಈ ಜಾತಿಯು ಆಶ್ಚರ್ಯಕರ ರೀತಿಯಲ್ಲಿ ಗಂಗಾ ಮುಖಜಭೂಮಿಯ ವಾತಾವರಣದಲ್ಲಿ ಒಳ್ಳೆಯ ಸುಸ್ಥಿರತೆಯನ್ನು ತೋರಿಸಿದೆ. ಬಿಳಿ ಸೆಣಬಿನ ಜೊತೆಯಲ್ಲಿ, ಟೋಸ್ಸ ಸೆಣಬನ್ನು ಸಹ ಬಂಗಾಳ ದ ಮಣ್ಣಿನಲ್ಲಿ ಸಾಗುವಳಿ ಮಾಡಲಾಗುತ್ತದೆ. ೧೯ನೇ ಶತಮಾನದ ಪ್ರಾರಂಭದಿಂದಲೂ ಇದನ್ನು ಅಲ್ಲಿ ಪಾಟ್ ಎಂದು ಕರೆಯಲಾಗುತ್ತದೆ. ಪ್ರಸಕ್ತವಾಗಿ, ಬಂಗಾಳದ ಪ್ರದೇಶವು (ಪಶ್ಚಿಮ ಬಂಗಾಳ, ಭಾರತ ಹಾಗು ಬಾಂಗ್ಲಾದೇಶ)ಟೋಸ್ಸ ಸೆಣಬಿನ ಜಾತಿಯನ್ನು ಬೆಳೆಯುವ ವಿಶ್ವದ ಅತ್ಯಂತ ದೊಡ್ಡ ಉತ್ಪಾದಕ.
ಇತಿಹಾಸ
ಶತಮಾನಗಳಿಂದಲೂ, ಸೆಣಬು ಸಂಪೂರ್ಣವಾಗಿ ನೈಋತ್ಯ ಬಾಂಗ್ಲಾದೇಶದಲ್ಲಿ ಹಾಗು ಭಾರತ ದ ಪಶ್ಚಿಮ ಬಂಗಾಳದಲ್ಲಿ ಬೆಂಗಾಲಿ ಸಂಸ್ಕೃತಿಯ ಒಂದು ಅವಿಭಾಜ್ಯ ಅಂಗವಾಗಿದೆ. ಕಳೆದ ೧೯ನೇ ಹಾಗು ೨೦ನೇ ಶತಮಾನದ ಪ್ರಾರಂಭದ ಬ್ರಿಟಿಶ್ ಆಡಳಿತಾವಧಿಯಲ್ಲಿ ಬಂಗಾಳದ ಹೆಚ್ಚಿನ ಕಚ್ಚಾ ಸೆಣಬಿನ ನಾರನ್ನು ಯುನೈಟೆಡ್ ಕಿಂಗ್ಡಮ್ ಗೆ ಒಯ್ಯಲಾಗುತ್ತಿತ್ತು. ನಂತರ ಅದನ್ನು ದುಂಡೀ ಯಲ್ಲಿ ಕೇಂದ್ರೀಕೃತವಾಗಿದ್ದ ಗಿರಣಿಗಳಲ್ಲಿ ಸಂಸ್ಕರಣ ಮಾಡಲಾಗುತ್ತಿತ್ತು. ಪ್ರಾರಂಭದಲ್ಲಿ, ಅವುಗಳ ರಚನೆಯಿಂದಾಗಿ ಬರಿಗೈಯಲ್ಲಿ ಮಾತ್ರ ಸಂಸ್ಕರಣ ಮಾಡಲು ಸಾಧ್ಯವಾಗುತ್ತಿತ್ತು. ಆದರೆ ತಿಮಿಂಗಲದ ಎಣ್ಣೆ ಯಿಂದ ಇದನ್ನು ಸಂಸ್ಕರಣೆ ಮಾಡಿದರೆ ಯಂತ್ರದಿಂದ ಸಂಸ್ಕರಣೆ ಸಾಧ್ಯವೆಂದು ಆ ನಗರದಲ್ಲಿ ಶೋಧಿಸಲಾಯಿತು. . ಈ ಉದ್ದಿಮೆಯು ಅಭಿವೃದ್ಧಿ ಹೊಂದಿತು ("ಸೆಣಬು ನೇಯ್ಗೆ" ಯು ೧೯೦೧ರ UK ಜನಗಣತಿಯಲ್ಲಿ ಒಂದು ಅಂಗೀಕೃತಗೊಂಡ ವ್ಯಾಪಾರ ಉದ್ದಿಮೆಯಾಯಿತು). ಆದರೆ ಈ ಉದ್ದಿಮೆಯು, ೧೯೭೦ರಲ್ಲಿ ಪ್ರಾರಂಭವಾದ ಸಂಶ್ಲೇಷಿತ ನಾರಿನ ಬಳಕೆಯಿಂದ ಅಂತ್ಯಗೊಂಡಿತು.
ಕಳೆದ ೧೮೦೦ರಲ್ಲಿ, ದುಂಡೀಯಲ್ಲಿ ಒಂದು ಸೆಣಬಿನ ಗಿರಣಿಯ ಒಡೆಯರಾಗಿದ್ದ ಮಾರ್ಗರೆಟ್ ಡೋನ್ನೆಲ್ಲಿ, ಬಂಗಾಳದಲ್ಲಿ ಮೊದಲ ಸೆಣಬಿನ ಗಿರಣಿಯನ್ನು ಸ್ಥಾಪಿಸಿದರು. ನೈಲಾನ್ ಮತ್ತು ಪಾಲಿಥೀನ್ ಅಪರೂಪವಾಗಿ ಬಳಕೆಯಾಗುತ್ತಿದ್ದ ೧೯೫೦ ಮತ್ತು ೧೯೬೦ರ ದಶಕಗಳಲ್ಲಿ, ಮುಂಚಿನ ಏಕೀಕೃತ ಪಾಕಿಸ್ತಾನಕ್ಕೆ ಪೂರ್ವ ಬಂಗಾಳ ದಲ್ಲಿ (ಇಂದಿನ ಬಾಂಗ್ಲಾದೇಶ) ಬೆಳೆಯಲಾಗುತ್ತಿದ್ದ ಸೆಣಬನ್ನು ಆಧರಿಸಿದ ಉತ್ಪಾದನೆಗಳ ರಫ್ತು ವಿದೇಶಿ ವಿನಿಮಯ ಗಳಿಕೆಗಳ ಪ್ರಮುಖ ಮೂಲಗಳಲ್ಲಿ ಒಂದಾಗಿತ್ತು. ಸೆಣಬನ್ನು "ಬಾಂಗ್ಲಾದೇಶದ ಚಿನ್ನದ ನಾರು" ಎಂದು ಕರೆಯಲಾಗುತ್ತಿತ್ತು. ಆದಾಗ್ಯೂ, ಪಾಲಿಥಿನ್ ಹಾಗು ಇತರ ಸಂಶ್ಲೇಷಿತ ವಸ್ತುಗಳು ಸೆಣಬಿಗೆ ಪರ್ಯಾಯವಾಗಿ ಅಧಿಕ ಪ್ರಮಾಣದಲ್ಲಿ ಮಾರುಕಟ್ಟೆಗೆ ಲಗ್ಗೆ ಇಟ್ಟಾಗ, ಸೆಣಬಿನ ಉದ್ಯಮವು ಹೆಚ್ಚುಕಡಿಮೆ ಕುಸಿತವನ್ನು ಅನುಭವಿಸಿತು.
ಕಳೆದ ೧೯೮೦ರ ಕೆಲ ವರ್ಷಗಳ ಅವಧಿಯಲ್ಲಿ, ಸೆಣಬಿಗೆ ಸಮರ್ಪಕವಾದ ಬೆಲೆಯು ದೊರಕದಿದ್ದಾಗ ಬಾಂಗ್ಲಾದೇಶದ ರೈತರು ಸೆಣಬಿನ ಬೆಳೆಯನ್ನು ಸುಟ್ಟು ಹಾಕಿದರು. ಹಲವು ಸೆಣಬಿನ ರಫ್ತುಗಾರರು, ಸೆಣಬಿಗೆ ಬದಲಾಗಿ ಇತರ ಪದಾರ್ಥಗಳತ್ತ ತಿರುಗಿದರು. ಸೆಣಬು-ಆಧಾರಿತ ಸಂಸ್ಥೆಗಳು ಹಾಗು ಸರಕಾರದ ಅಂಗಗಳು ಬಲವಂತವಾಗಿ ಬಾಗಿಲುಹಾಕಬೇಕಾಯಿತು, ಅಥವಾ ಬದಲಾಯಿಸುವುದರ ಜೊತೆಗೆ ಅವುಗಳ ಗಾತ್ರವನ್ನು ಕಡಿತಗೊಳಿಸಲಾಯಿತು. ಬೇಡಿಕೆಯಲ್ಲಿ ದೀರ್ಘಾವಧಿ ಕ್ಷೀಣತೆಯು ವಿಶ್ವದ ಅತ್ಯಂತ ದೊಡ್ಡ ಸೆಣಬಿನ ಗಿರಣಿಯನ್ನು (ಅದಂಜೀ ಜೂಟ್ ಮಿಲ್ಸ್)ಮುಚ್ಚುವಂತೆ ಮಾಡಿತು. ಬಾಂಗ್ಲಾದೇಶದ ಎರಡನೇ ಅತ್ಯಂತ ದೊಡ್ಡ ಗಿರಣಿಯಾಗಿದ್ದ ಲತಿಫ್ ಬವನಿ ಜೂಟ್ ಮಿಲ್ಸ್, ಮುಂಚೆ ವ್ಯಾಪಾರಸ್ಥ, ಯಾಹ್ಯ ಬವನ್ ನ ಒಡೆತನದಲ್ಲಿದ್ದ ಗಿರಣಿಯನ್ನು ಸರಕಾರವು ರಾಷ್ಟ್ರೀಕೃತಗೊಳಿಸಿತು. ಆದಾಗ್ಯೂ, ಬಾಂಗ್ಲಾದೇಶದ ರೈತರು ಆಂತರಿಕ ಮಾರುಕಟ್ಟೆಯಲ್ಲಿ ಸೆಣಬಿಗಿದ್ದ ಬೇಡಿಕೆಯಿಂದಾಗಿ ಅದರ ಬೆಳೆಯನ್ನು ಸಂಪೂರ್ಣವಾಗಿ ನಿಲ್ಲಿಸಲಿಲ್ಲ. ಕಳೆದ ೨೦೦೪-೨೦೦೯ರ ನಡುವೆ, ಸೆಣಬಿನ ಮಾರುಕಟ್ಟೆಯು ಚೇತರಿಸಿಕೊಂಡಿತು ಹಾಗು ಕಚ್ಚಾ ಸೆಣಬಿನ ಬೆಲೆಯು ೨೦೦%ನಷ್ಟು ಅಧಿಕವಾಯಿತು.
ನೈಸರ್ಗಿಕ ನಾರುಗಳು ಕ್ರಮೇಣವಾಗಿ ಉತ್ತಮ ಪರ್ಯಾಯಗಳಾಗಿರುವ ವಿವಿಧ ಕೈಗಾರಿಕಾ ಕ್ಷೇತ್ರಗಳಲ್ಲಿ ಸೆಣಬು ಕೈಗಾರಿಕೆಯ ವಿವಿಧ ಕ್ಷೇತ್ರಗಳಲ್ಲಿ ಪ್ರವೇಶಿಸಿತು. ಈ ಕೈಗಾರಿಕೆಗಳಲ್ಲಿ ಕಾಗದ, ಸೆಲ್ಯೂಲಾಯ್ಡ್ ಉತ್ಪನ್ನಗಳು(ಸಿನೆಮಾ), ನೇಯ್ಗೆ ಮಾಡಿರದ ವಸ್ತ್ರಗಳು, ಸಂಯೋಜಿತ ವಸ್ತುಗಳು (ಕೃತಕ-ಮರ), ಹಾಗು ಜಿಯೋ ಟೆಕ್ಸ್‌ಟೈಲ್ಸ್.
ಡಿಸೆಂಬರ್ ೨೦೦೬ರಲ್ಲಿ ಜನರಲ್ ಅಸೆಂಬ್ಲಿ ಆಫ್ ದಿ ಯುನೈಟೆಡ್ ನೇಶನ್ಸ್, ಸೆಣಬು ಹಾಗು ಇತರ ನೈಸರ್ಗಿಕ ನಾರುಗಳ ಬಗ್ಗೆ ಗಮನಸೆಳೆಯುವ ಸಲುವಾಗಿ ೨೦೦೯ನೇ ವರ್ಷವನ್ನು ಇಂಟರ್ನ್ಯಾಷನಲ್ ಇಯರ್ ಆಫ್ ನ್ಯಾಚುರಲ್ ಫೈಬರ್ಸ್ ಎಂದು ಘೋಷಣೆ ಮಾಡಿತು.
ಉತ್ಪಾದನೆ
ಸೆಣಬು ಕಡಿಮೆ ಗೊಬ್ಬರ ಅಥವಾ ಕ್ರಿಮಿನಾಶಕಗಳನ್ನು ಅವಲಂಬಿಸಿರುವ ಒಂದು ಮಳೆ-ಆಧಾರಿತ ಬೆಳೆ. ಉತ್ಪಾದನೆಯು ಬಾಂಗ್ಲಾದೇಶ ಹಾಗು ಭಾರತದ ಕೆಲವು ಪ್ರದೇಶಗಳಲ್ಲಿ ಕೇಂದ್ರಿಕೃತವಾಗಿದೆ. ಸೆಣಬಿನ ನಾರು, ಸೆಣಬಿನ ಗಿಡದ ಕಾಂಡದಿಂದ ಹಾಗು ರಿಬ್ಬನ್ (ಹೊರ ಪದರ) ನಿಂದ ಬರುತ್ತದೆ. ನಾರುಗಳನ್ನು ಮೊದಲು ನೀರಿನಲ್ಲಿ ಅದ್ದುವ ಮೂಲಕ ಸಾರ ತೆಗೆಯಲಾಗುತ್ತದೆ. ಈ ನೆನಸಿ ಮೃದುಗೊಳಿಸುವ ಪ್ರಕ್ರಿಯೆಯಲ್ಲಿ ಸೆಣಬಿನ ಕಾಂಡಗಳನ್ನು ಒಟ್ಟಿಗೆ ಕಂತೆ ಕಟ್ಟಲಾಗುತ್ತದೆ ಹಾಗು ಸಣ್ಣಗೆ ಹರಿಯುವ ನೀರಿನಲ್ಲಿ ಮುಳುಗಿಸಲಾಗುತ್ತದೆ. ನೆನಸಿ ಮೃದುಗೊಳಿಸುವ ಪ್ರಕ್ರಿಯೆಯಲ್ಲಿ ಎರಡು ವಿಧಾನಗಳಿವೆ: ಕಾಂಡ ಹಾಗು ರಿಬ್ಬನ್. ನೆನಸಿ ಮೃದುಗೊಳಿಸಿದ ಪ್ರಕ್ರಿಯೆಯ ನಂತರ, ತೊಗಟೆಯನ್ನು ಸುಲಿದು ಹಾಕಲಾಗುತ್ತದೆ. ಸಾಮಾನ್ಯವಾಗಿ ಹೆಂಗಸರು ಮತ್ತು ಮಕ್ಕಳು ಈ ಕೆಲಸವನ್ನು ಮಾಡುತ್ತಾರೆ. ತೊಗಟೆ ಸುಲಿಯುವ ಪ್ರಕ್ರಿಯೆಯಲ್ಲಿ, ನಾರಿನಂಶವಿಲ್ಲದ ಪದಾರ್ಥವನ್ನು ತೆಗೆದು ಹಾಕಲಾಗುತ್ತದೆ, ನಂತರ ಕೆಲಸಗಾರರು ಸೆಣಬಿನ ಕಾಂಡದಲ್ಲಿರುವ ನಾರನ್ನು ಕೀಳುತ್ತಾರೆ. ಸ್ಥಳೀಯ ಸೆಣಬನ್ನು ಭಾರತ, ಪಾಕಿಸ್ತಾನ, ಚೀನಾ ಅತ್ಯಂತ ದೊಡ್ಡ ಪ್ರಮಾಣದಲ್ಲಿ ಖರೀದಿ ಮಾಡಿದರೆ ಬ್ರಿಟನ್, ಸ್ಪೇನ್, ಐವರಿ ಕೋಸ್ಟ್, ಜರ್ಮನಿ ಹಾಗು ಬ್ರೆಜಿಲ್ ರಾಷ್ಟ್ರಗಳೂ ಸಹ ಬಾಂಗ್ಲಾದೇಶದಿಂದ ಕಚ್ಚಾ ಸೆಣಬನ್ನು ಆಮದು ಮಾಡಿಕೊಳ್ಳುತ್ತವೆ. ಭಾರತ, ವಿಶ್ವದಲ್ಲಿ ಅತ್ಯಂತದ ದೊಡ್ಡ ಪ್ರಮಾಣದಲ್ಲಿ ಸೆಣಬನ್ನು ಬೆಳೆಯುವ ರಾಷ್ಟ್ರ.
ನಾರು
ಸೆಣಬು, ಹತ್ತಿಯ ನಂತರದ ಎರಡನೇ ಅತ್ಯಂತ ಪ್ರಮುಖ ಸಸ್ಯದ ನಾರಾಗಿದೆ, ಸಾಗುವಳಿಗೆ ಮಾತ್ರವಲ್ಲದೆ, ವಿವಿಧ ರೀತಿಯಲ್ಲಿ ಬಳಕೆಯಾಗುತ್ತದೆ. ಸೆಣಬನ್ನು ಮುಖ್ಯವಾಗಿ ಕಚ್ಚಾ ಹತ್ತಿಯನ್ನು ಮೂಟೆಕಟ್ಟಲು ಬಳಸಲಾಗುವ ಬಟ್ಟೆ ತಯಾರಿಕೆಗೆ, ಇದಲ್ಲದೆ ಗೋಣಿಚೀಲಗಳನ್ನು ಹಾಗು ಕಚ್ಚಾ ಬಟ್ಟೆಯನ್ನು ತಯಾರಿಸುವಲ್ಲಿ ಬಳಕೆಯಾಗುತ್ತದೆ. ನಾರುಗಳನ್ನು ಪರದೆಗಳಾಗಿ, ಕುರ್ಚಿಯ ಹೊದಿಕೆಗಳಾಗಿ, ಜಮಖಾನೆಗಳಾಗಿ, ರತ್ನಕಂಬಳಿಗಳಾಗಿ, ಹೆಸಿಅನ್ ಬಟ್ಟೆ ಹಾಗು ಲಿನೋಲಿಯಂ (ನೆಲದ ಹಾಸು ಬಟ್ಟೆ)ಗಳಿಗೆ ಆಧಾರವಾಗಿ ನೇಯಲಾಗುತ್ತದೆ.
ಇವುಗಳ ಅನೇಕ ಬಳಕೆಗೆ ಸಂಶ್ಲೇಷಿತ ವಸ್ತುಗಳು ಸೆಣಬಿನ ಬದಲಾಗಿ ಬಂದಿದ್ದರೂ, ಕೆಲವು ಬಳಕೆಗಳು ಸೆಣಬಿನ ಜೈವಿಕ ವಿಘಟನೀಯತೆಯ ಸ್ವಭಾವದ ಲಾಭವನ್ನು ಬಳಸಿಕೊಳ್ಳುತ್ತವೆ, ಏಕೆಂದರೆ ಇಂತಹ ಬಳಕೆಗಳಲ್ಲಿ ಸಂಶ್ಲೇಷಿತ ವಸ್ತುಗಳು ಅಸೂಕ್ತವಾಗಿರುತ್ತದೆ. ಇಂತಹ ಬಳಕೆಯ ಕೆಲವು ಉದಾಹರಣೆಗಳೆಂದರೆ ಚಿಕ್ಕ ಸಸಿಗಳನ್ನು ನೆಡಲು ಬಳಸಲಾಗುವ ಧಾರಕಗಳು. ಇಂತಹ ಧಾರಕಗಳಲ್ಲಿ ಬೇರುಗಳಿಗೆ ಹಾನಿಯಾಗದಂತೆ ನೇರವಾಗಿ ನೆಡಬಹುದಾಗಿದೆ ಮತ್ತು ನೆಲದ ಮರುಚೈತನ್ಯ, ಸೆಣಬಿನ ಬಟ್ಟೆಗಳು ಸವೆತವನ್ನು ತಡೆಗಟ್ಟಿ ನೈಸರ್ಗಿಕ ಸಸ್ಯವರ್ಗ ಸ್ಥಿರವಾಗುಳಿಯುತ್ತವೆ.
ಸಾಂಪ್ರದಾಯಿಕವಾಗಿ ಸೆಣಬನ್ನು, ಸಾಂಪ್ರದಾಯಿಕ ವಸ್ತ್ರೋದ್ಯಮದ ಯಂತ್ರೋಪಕರಣಗಳಲ್ಲಿ ಬಟ್ಟೆಗಳ ನಾರುಗಳಾಗಿ ಬಳಸಲಾಗುತ್ತಿತ್ತು, ಏಕೆಂದರೆ ಅವು ಸೆಲ್ಯುಲೋಸ್ (ಸಸ್ಯದ ನಾರಿನ ಅಂಶ) ಹಾಗು ಲಿಗ್ನಿನ್ (ಮರದ ನಾರಿನ ಅಂಶ)ನ್ನು ಒಳಗೊಂಡಿತ್ತು. ಆದರೆ, ಮೋಟಾರು ವಾಹನೋದ್ಯಮದಲ್ಲಿ,ಪಲ್ಪ್ ಹಾಗು ಕಾಗದಗಳು, ಮತ್ತು ಮರದ ಪೀಠೋಪಕರಣಗಳು ಹಾಗು ಹಾಸಿಗೆ ತಯಾರಿಕಾ ಕೈಗಾರಿಕೆಗಳು ಸೆಣಬು ಹಾಗೂ ಅದಕ್ಕೆ ಸಂಬಂಧಿಸಿದ ನಾರುಗಳನ್ನು ಬಳಸಲು ಆರಂಭಿಸಿದಾಗ ಪ್ರಮುಖ ಪ್ರಗತಿಯು ಕಂಡು ಬಂತು. ನೇಯ್ಗೆರಹಿತ,ತಾಂತ್ರಿಕ ವಸ್ತ್ರಗಳು ಮತ್ತು ಸಂಯೋಜಿತಗಳ ತಯಾರಿಕೆಗೆ ನೇಯ್ಗೆರಹಿತ ಮತ್ತು ಸಂಯೋಜಿತ ತಂತ್ರಜ್ಞಾನದೊಂದಿಗೆ ಸೆಣಬಿನ ಬಳಕೆ ಆರಂಭಿಸಿದ್ದವು. ಹೀಗಾಗಿ, ಸೆಣಬು ತನ್ನ ಜವಳಿ ನಾರಿನ ದೃಷ್ಟಿಕೋನವನ್ನು ಬದಲಾಯಿಸಿಕೊಂಡು ಒಂದೇ ಸಮನೆ ತನ್ನ ಹೊಸ ರೂಪದತ್ತ ಸಾಗಿದೆ, ಅದೆಂದರೆ, ಮರದ ನಾರು. ಪ್ರಗತಿಯೇ ಇಲ್ಲವೆಂದು ಭಾವಿಸಲಾಗಿದ್ದ ಸೆಣಬು, ಜವಳಿ ನಾರಾಗಿ ಉತ್ತುಂಗಕ್ಕೇರಿದೆ, ಆದರೆ ಸೆಣಬು ಮರದ ನಾರಾಗಿ ಹಲವು ಭರವಸೆ ನೀಡುವ ಲಕ್ಷಣಗಳನ್ನು ಹೊಂದಿದೆ.
ಸೆಣಬನ್ನು ಹಲವು ವಿಧದ ಬಟ್ಟೆಗಳಾದ ಹೆಸಿಅನ್ ಬಟ್ಟೆ, ಗೋಣಿ ತಟ್ಟು, ಅಸ್ತರಿ ಬಟ್ಟೆ, ನೆಲಹಾಸುಗಳಿಗೆ ಆಧಾರ ನೀಡಿ ಹೊಲೆಯುವ ಬಟ್ಟೆ (CBC), ಹಾಗು ಕ್ಯಾನ್ವಾಸ್ ನಲ್ಲಿ ಬಳಕೆಯಾಗುತ್ತದೆ. ಗೋಣಿ ಚೀಲಗಳಿಗಿಂತ ಕಡಿಮೆ ತೂಕವನ್ನು ಹೊಂದಿರುವ ಹೆಸಿಅನ್ ಬಟ್ಟೆಯನ್ನು, ಕೈಚೀಲಗಳು, ಹೊದಿಕೆಗಳು, ಗೋಡೆ-ಹಾಸುಗಳು, ಪೀಠೋಪಕರಣಗಳನ್ನು ಸಜ್ಜುಗೊಳಿಸಲು ಹಾಗು ಮನೆಯನ್ನು ಸಜ್ಜುಗೊಳಿಸುವಲ್ಲಿ ಬಳಸಲಾಗುತ್ತದೆ. ಭಾರವಾದ ಸೆಣಬಿನ ನಾರಿನ ಬಟ್ಟೆಯಾದ ಗೋಣಿಬಟ್ಟೆಯು ತನ್ನ ಹೆಸರಲ್ಲೇ ಬಳಕೆಯನ್ನು ಸೂಚಿಸುತ್ತದೆ. ಸೆಣಬಿನಿಂದ ಮಾಡಲಾದ CBCಯು ಎರಡು ವಿಧಾನದಲ್ಲಿ ಬರುತ್ತದೆ. ಪ್ರಾಥಮಿಕ CBCಯು ಒಂದು ಕುಚ್ಚಾದ ಮೇಲ್ಮೈಯನ್ನು ಒದಗಿಸುತ್ತದೆ, ಈ ನಡುವೆ ದ್ವಿತೀಯ CBCಯನ್ನು ಪ್ರಾಥಮಿಕ ಆಧಾರಕ್ಕೆ ಹೊದಿಕೆಯಾಗಿ ಅಂಟಿಸಲಾಗುತ್ತದೆ. ಸೆಣಬಿನ ಪ್ಯಾಕೆಜಿಂಗ್ ನ್ನು ಒಂದು ಪರಿಸರ-ಸ್ನೇಹಿ ಪರ್ಯಾಯವಾಗಿ ಬಳಕೆ ಮಾಡಲಾಗುತ್ತದೆ.
ಸೆಣಬಿನ ವಿವಿಧ ಉತ್ಪನ್ನಗಳು ಇಂದಿನ ಗ್ರಾಹಕರಿಗೆ ಹೆಚ್ಚು ಹೆಚ್ಚು ಉಪಯುಕ್ತವಾಗುತ್ತಿದೆ. ಇವುಗಳಲ್ಲಿ ಎಸ್ಪಡ್ರಿಲ್ ಗಳು(ಹೆಣೆದ ನಾರಿನ ಅಟ್ಟೆಯುಳ್ಳ ಹಗುರ ಕ್ಯಾನ್ವಾಸ್ ಷೂಗಳು), ನೆಲಕ್ಕೆ ಹೊದಿಕೆಗಳು, ಮನೆಯ ಜವಳಿಗಳು,ಉತ್ತಮ ನಿರ್ವಹಣೆ ಮಾಡುವ ತಾಂತ್ರಿಕ ವಸ್ತ್ರೋದ್ಯಮದಲ್ಲಿ, ಜಿಯೋಟೆಕ್ಸ್ಟೈಲ್ಸ್, ಸಂಯುಕ್ತತೆಗಳು, ಹಾಗು ಇನ್ನೂ ಹೆಚ್ಚಿನ ಉತ್ಪನ್ನಗಳಲ್ಲಿ ಸೇರಿದೆ.
ಸೆಣಬಿನ ಕೈಚೀಲ ಗಳನ್ನು ಅಧುನಿಕ ಶೈಲಿಯ ಕೈಚೀಲಗಳನ್ನಾಗಿ & ಪ್ರಚಾರದ ಕೈಚೀಲಗಳನ್ನು ತಯಾರಿಸಲು ಬಳಸಲಾಗುತ್ತದೆ.
ಸೆಣಬಿನ ನೆಲ ಹಾಸುಗಳು, ನೇಯ್ದ ಹಾಗು ಕುಚ್ಚಾದ ಹಾಗು ನೆಲಹಾಸುಗಳ ರಾಶಿಯನ್ನು ಒಳಗೊಂಡಿರುತ್ತದೆ. ೫/೬ ಮೀಟರ್ ಗಳಷ್ಟು ಅಗಲ ಹಾಗು ಉದ್ದವಾದ ಸೆಣಬಿನ ಚಾಪೆಗಳು ಹಾಗು ಹೆಣಿಗೆಗಳನ್ನು ಭಾರತದ ದಕ್ಷಿಣ ಭಾಗದಲ್ಲಿ, ಗಟ್ಟಿಯಾದ ಹಾಗು ಅಲಂಕಾರಿಕ ವಿಧಗಳಲ್ಲಿ ಸುಲಭವಾಗಿ ನೇಯಲಾಗುತ್ತದೆ. ಜೊತೆಗೆ ವಿವಿಧ ನೇಯ್ಗೆಯ ವಿಧಾನಗಳಾದ, ಬೌಕ್ಲೆ, ಪನಾಮ, ಹೆರ್ರಿಂಗ್ ಬೋನ್, ಮುಂತಾದವುಗಳಿಂದ ನೇಯಲಾಗುತ್ತದೆ. ಸೆಣಬಿನ ಚಾಪೆಗಳು & ರಗ್ಗುಗಳನ್ನು ವಿದ್ಯುತ್ ಮಗ್ಗ & ಕೈಮಗ್ಗ ಎರಡೂ ವಿಧಾನದಲ್ಲಿ, ಹೆಚ್ಚಿನ ಪ್ರಮಾಣದಲ್ಲಿ ಭಾರತದ ಕೇರಳದಲ್ಲಿ ತಯಾರಿಸಲಾಗುತ್ತದೆ. ಮನೆಯ ಒಳಾಂಗಣ ವಿನ್ಯಾಸದಲ್ಲಿ ಸಾಂಪ್ರದಾಯಿಕ ಸತ್ರಂಜಿ ಚಾಪೆಯು ಹೆಚ್ಚಿನ ಜನಪ್ರಿಯತೆ ಗಳಿಸುತ್ತಿದೆ. ನೇಯ್ಗೆ ಮಾಡಿಲ್ಲದ ಸೆಣಬು ಹಾಗು ಸಂಯೋಜಿತಗಳನ್ನು ಚಾಪೆ ಅಥವಾ ಜಮಖಾನದ ಕೆಳಗೆ, ಲಿನೋಲಿಯಂ ತಲಾಧಾರವಾಗಿ, ಹಾಗು ಇನ್ನೂ ಹೆಚ್ಚಿನ ರೀತಿಯಲ್ಲಿ ಬಳಕೆ ಮಾಡಬಹುದಾಗಿದೆ.
ಗೃಹ ಜವಳಿಯಾಗಿ ಸೆಣಬಿನಿಂದ ಹಲವು ಅನುಕೂಲಗಳಿವೆ. ಇದನ್ನು ಹತ್ತಿಯ ಬದಲಿಗೆ ಬಳಸಬಹುದು ಅಥವಾ ಅದರ ಜೊತೆಗೆ ಸೇರಿಸಿ ನೇಯ್ಗೆ ಮಾಡಬಹುದು. ಇದೊಂದು ಬಲವಾದ, ಬಾಳಿಕೆ ಬರುವ, ಬಣ್ಣ ಹಾಗು ಹೆಚ್ಚಿನ ಪ್ರಕಾಶವನ್ನು ಬೀರುವ ನಾರಾಗಿದೆ. ಇದರ UV ಸಂರಕ್ಷಣೆ, ಶಬ್ದ ಹಾಗು ಶಾಖ ನಿರೋಧಕ ಗುಣ, ಕಡಿಮೆ ಶಾಖಾಧಾರಕ ವಾಹಕತೆ ಹಾಗು ಕ್ರಿಯಾಶೀಲತೆಯ ಲಕ್ಷಣಗಳಿಂದಾಗಿ ಮನೆಯ ಒಳಾಂಗಣ ವಿನ್ಯಾಸದಲ್ಲಿ ಇದೊಂದು ಉತ್ತಮ ಆಯ್ಕೆಯಾಗಿದೆ. ಇದಲ್ಲದೆ, ಸೆಣಬಿನ ನಾರಿನಿಂದ ತಯಾರಾದ ಬಟ್ಟೆಗಳು ಕಾರ್ಬನ್ ಡೈ ಆಕ್ಸೈಡ್‌ಗೆ ತಟಸ್ಥವಾಗಿರುತ್ತದೆ ಹಾಗು ನೈಸರ್ಗಿಕವಾಗಿ ವಿಭಜನೀಯವಾಗಿರುತ್ತದೆ. ಈ ಗುಣಗಳಿಂದಾಗಿ ಸೆಣಬನ್ನು ಉತ್ತಮ ನಿರ್ವಹಣೆಯ ತಾಂತ್ರಿಕ ವಸ್ತ್ರೋದ್ಯಮದಲ್ಲಿ ಬಳಸಬಹುದಾಗಿದೆ.
ಇದಲ್ಲದೆ, ಸೆಣಬನ್ನು ೪-೬ ತಿಂಗಳಲ್ಲಿ ಸೆಣಬಿನ ಹರ್ಡ್ ನಿಂದ ಉತ್ಪತ್ತಿಯಾದ (ಸೆಣಬಿನ ಕಾಂಡದ ಒಳಗಿನ ತಿರುಳು ಅಥವಾ ಪ್ಯಾರೆನ್ಕೈಮ) ಒಂದು ದೊಡ್ಡ ಪ್ರಮಾಣದ ಸೆಲ್ಯುಲೋಸ್‌ನಿಂದ ಬೆಳೆಸಬಹುದಾಗಿದೆ. ಇದು ವಿಶ್ವದಲ್ಲಿರುವ ಬಹುತೇಕ ಮರದ ಬೇಡಿಕೆಯನ್ನು ಪೂರೈಸಲು ಸಾಧ್ಯ. ಕೈಗಾರಿಕೀಕರಣದಿಂದ ಉಂಟಾಗುವ ಅರಣ್ಯನಾಶವನ್ನು ತಡೆಗಟ್ಟುವ ಇತರ ಬೆಳೆಗಳೊಂದಿಗೆ ಸೆಣಬು ಕೂಡ ಒಂದು ಪ್ರಮುಖ ಬೆಳೆಯಾಗಿದೆ.
ಈ ಪ್ರಕಾರವಾಗಿ, ಸೆಣಬು ಬೀಜದಿಂದ ಹಿಡಿದು ಅವಧಿ ಮುಗಿದ ನಾರಿನ ತನಕವೂ ಅತ್ಯಂತ ಪರಿಸರ ಸ್ನೇಹಿ ನಾರಾಗಿದೆ. ಏಕೆಂದರೆ ಅವಧಿ ಮುಗಿದ ನಾರನ್ನು ಒಂದಕ್ಕಿಂತ ಹೆಚ್ಚು ಬಾರಿ ಪುನರ್ಬಳಕೆ ಮಾಡಬಹುದಾಗಿದೆ.
ಸೆಣಬಿನ ಮತ್ತೊಂದು ರೂಪವೆಂದರೆ ಜಿಯೋಟೆಕ್ಸ್ಟೈಲ್ಸ್. ಇದು ಕೃಷಿ ಕ್ಷೇತ್ರದಲ್ಲಿ ಕೃಷಿ ವಸ್ತುಗಳನ್ನು ಅತ್ಯಂತ ಜನಪ್ರಿಯಗೊಳಿಸಿತು. ನೈಸರ್ಗಿಕ ನಾರಿನಿಂದ ನೇಯಲಾದ ಈ ತೆಳು ಬಟ್ಟೆಯನ್ನು ಭೂಮಿಯ ಕೊರೆತದ ರಕ್ಷಣೆಗೆ, ಬೆಳೆಯ ಸಂರಕ್ಷಣೆಗೆ, ಕಳೆ ನಿಯಂತ್ರಣಕ್ಕೆ ಹಾಗು ಇತರ ಹಲವು ಕೃಷಿ ಹಾಗು ಭೂದೃಶ್ಯ ವಿನ್ಯಾಸಕ್ಕೆ ಬಳಸಲಾಗುತ್ತದೆ. ಈ ಜಿಯೋಟೆಕ್ಸ್ಟೈಲ್ಸ್ ನ್ನು ಒಂದು ವರ್ಷಕ್ಕೂ ಹೆಚ್ಚಿಗೆ ಬಳಸಬಹುದು ಹಾಗು ಜೈವಿಕ-ವಿಘಟನೀಯತೆ ಹೊಂದಿದ ಸೆಣಬನ್ನು ನೆಲದ ಮೇಲೆ ಕೊಳೆಯಿಸಲು ಬಿಡಲಾಗುವುದರಿಂದ ಇದು ಭೂಮಿಯನ್ನು ತಂಪಾಗಿಸುತ್ತದೆ ಹೆಚ್ಚಿನ ಫಲವತ್ತತೆಗೊಳಿಸುವಲ್ಲಿ ಸಮರ್ಥವಾಗಿದೆ. ಈ ರೀತಿಯಾದ ವಿಧಾನವನ್ನು ಬಳಸಿಕೊಂಡು ಗಂಗಾನದಿ ಮುಖಜಭೂಮಿಯ ಫಲವತ್ತತೆಯನ್ನು ಸಹರಾ ಅಥವಾ ಆಸ್ಟ್ರೇಲಿಯದ ಮರುಭೂಮಿಗಳಿಗೆ ವರ್ಗಾವಣೆ ಮಾಡಬಹುದು.
ಆಹಾರ
ಸೆಣಬಿನ ಎಲೆಗಳನ್ನು ವಿಶ್ವದ ಹಲವು ಭಾಗಗಳಲ್ಲಿ ಸೇವಿಸಲಾಗುತ್ತದೆ. ಪಶ್ಚಿಮ ಆಫ್ರಿಕಾದಲ್ಲಿ ಇದೊಂದು ಜನಪ್ರಿಯ ತರಕಾರಿ. ನೈಜೀರಿಯ ದ ಯಾರುಬ ಗಳು ಇದನ್ನು "ಎವೆಡು" ಎಂದು ಕರೆದರೆ ಮಾಲಿ ಯ ಸೊಂಘಯ್‌ಗಳು "ಫಾಕೊಯ್" ಎಂದು ಕರೆಯುತ್ತಾರೆ. ಇದನ್ನು ಒಂದು ಸಾಮಾನ್ಯವಾದ ಅಂಟಿನ(ಸ್ವಲ್ಪ "ಲೋಳೆಯಾದ")ಸೂಪ್ ಅಥವಾ ಸಾಸ್ ಆಗಿ ಕೆಲವು ಪಶ್ಚಿಮ ಆಫ್ರಿಕಾದ ಪಾಕ ಸಂಪ್ರದಾಯಗಳಲ್ಲಿ ಹಾಗು ಈಜಿಪ್ಟ್ ನಲ್ಲಿ ಬಳಸಲಾಗುತ್ತದೆ. ಈಜಿಪ್ಟ್ ನಲ್ಲಿ ಇದನ್ನು ಮುಲುಖಿಯ್ಯ ಎಂದು ಕರೆಯಲಾಗುತ್ತದೆ ಹಾಗು ಇದನ್ನು ರಾಷ್ಟ್ರೀಯ ಖಾದ್ಯ ವೆಂದು ಪರಿಗಣಿಸಲಾಗಿದೆ. ಫಿಲಿಫೈನ್ಸ್‌ನ ಉತ್ತರ ಪ್ರಾಂತದಲ್ಲಿ ಇದೊಂದು ಜನಪ್ರಿಯ ಖಾದ್ಯ, ಅಲ್ಲಿ ಇದು ಸಲುಯೋಟ್ ಎಂಬ ಹೆಸರಿನಿಂದ ಕರೆಯಲ್ಪಡುತ್ತದೆ. ಸೆಣಬಿನ ಎಲೆಗಳನ್ನು ಪಶ್ಚಿಮ ಕೀನ್ಯದ ಲುಯ್ಹಿಯ ಜನರು ಸಹ ಸೇವಿಸುತ್ತಾರೆ, ಇದು ಅಲ್ಲಿ 'ಮ್ರೆನ್ಡ' ಅಥವಾ 'ಮುರೆರೆ' ಎಂಬ ಹೆಸರಿನಿಂದ ಜನಪ್ರಿಯವಾಗಿದೆ. ಕೀನ್ಯಾದ ಹಲವು ಸಮುದಾಯಗಳ ಮುಖ್ಯ ಆಹಾರವಾದ 'ಉಗಲಿ' ಜೊತೆಗೆ ಸೇವಿಸಲಾಗುತ್ತದೆ. ಈ ಎಲೆಗಳುಬೀಟಕೆರೋಟಿನ್, ಕಬ್ಬಿಣ, ಕ್ಯಾಲ್ಷಿಯಂ, ಹಾಗು ವಿಟಮಿನ್ Cಯಿಂದ ಸಮೃದ್ಧವಾಗಿದೆ. ಈ ಸಸ್ಯವು ಆಂಟಿಆಕ್ಸಿಡೆಂಟ್ ಚಟುವಟಿಕೆ ಹೊಂದಿರುವ ಜತೆಗೆ ವಿಟಮಿನ್ Eಗೆ ಸಮಾನವಾದ ಪರಿಣಾಮಕಾರಿ α-ಟೋಕೋಫೆರೋಲ್ ಅನ್ನು ಹೊಂದಿದೆ.
ಇತರೆ
ಸೆಣಬಿನ ನಾನಾರೂಪದ ಉಪವಸ್ತುಗಳನ್ನು ಪ್ರಸಾಧನ ಸಾಮಗ್ರಿಗಳಾಗಿ, ಔಷಧವಾಗಿ, ಬಣ್ಣಗಳಾಗಿ, ಹಾಗು ಇತರ ಉತ್ಪನ್ನಗಳಲ್ಲಿ ಬಳಸಬಹುದಾಗಿದೆ.
ಇವನ್ನೂ ಗಮನಿಸಿ
]]
ಹೊರಗಿನ ಕೊಂಡಿಗಳು
ವರ್ಗ:ಗ್ರೆವಿಯೋಐಡಿಯೇ ವರ್ಗ:ನಾರಿನ ಸಸ್ಯಗಳು ವರ್ಗ:ಜೈವಿಕ ವಿಘಟನೀಯತೆಯ ವಸ್ತುಗಳು ವರ್ಗ:ಪ್ಯಾಕೆಜಿಂಗ್ ಪದಾರ್ಥಗಳು ವರ್ಗ:ಬೆಂಗಾಲಿ ಪದಗಳು ಹಾಗು ನುಡಿಗಟ್ಟುಗಳು ವರ್ಗ:ಸಸ್ಯಗಳು ವರ್ಗ:ವಾಣಿಜ್ಯ ಬೆಳೆಗಳು
ಪುಣೆ
ಪುಣೆ ಭಾರತದ ಮಹಾರಾಷ್ಟ್ರ ರಾಜ್ಯದ ಒಂದು ಪ್ರಮುಖ ನಗರ. ಮಹಾರಾಷ್ಟ್ರದ ಪಶ್ಚಿಮ ಭಾಗದಲ್ಲಿ, ಮುಳಾ ಮತ್ತು ಮುಠಾ ಎಂಬ ನದಿಗಳ ದಂಡೆಯಲ್ಲಿರುವ ಈ ನಗರವು ಪುಣೆ ಜಿಲ್ಲೆಯ ಜಿಲ್ಲಾ ಕೇಂದ್ರವೂ ಆಗಿದೆ. ಪುಣೆ ಮಹಾರಾಷ್ಟ್ರದ ಎರಡನೆಯ ಹಾಗೂ ಭಾರತದ ಏಳನೆಯ ಅತಿದೊಡ್ಡ ನಗರ. ಅನೇಕ ಪ್ರಸಿದ್ಧ ಶಿಕ್ಷಣ ಹಾಗೂ ಸಂಶೋಧನಾ ಸಂಸ್ಥೆಗಳು ಇಲ್ಲಿರುವ ಕಾರಣ ಇದನ್ನು " ಪೂರ್ವದ ಆಕ್ಸ್‍ಫರ್ಡ್" ಎಂದೂ ಕರೆಯಲಾಗುತ್ತದೆ. ಅನೇಕ ವಾಹನ ಹಾಗೂ ಇಂಜಿನಿಯರಿಂಗ್ ಸಂಬಂಧಪಟ್ಟ ದೊಡ್ಡ ಕೈಗಾರಿಕೆಗಳಿಗೆ ನೆಲೆಯಾಗಿರುವ ಪುಣೆ ದೊಡ್ಡ ಔದ್ಯಮಿಕ ಕೇಂದ್ರವೂ ಹೌದು. ಕಳೆದ ಒಂದೆರಡು ದಶಕಗಳಲ್ಲಿ ಪುಣೆ ಮಾಹಿತಿ ತಂತ್ರಜ್ಞಾನಕ್ಕೆ ಸಂಬಂಧಪಟ್ಟ ಉದ್ಯಮಕ್ಕಾಗಿಯೂ ಹೆಸರಾಗಿದೆ. ೨೦೦೧ರ ಜನಗಣತಿಯ ಪ್ರಕಾರ ಪುಣೆಯ ಜನಸಂಖ್ಯೆ ೪೫ ಲಕ್ಷ. ಬಹಳ ಹಳೆಯ ಇತಿಹಾಸವಿರುವ ಪುಣೆ ಮಹಾರಾಷ್ಟ್ರದ ಸಾಂಸ್ಕೃತಿಕ ರಾಜಧಾನಿ ಎಂದೂ ಹೆಸರಾಗಿದೆ. ಇಲ್ಲಿಯ ಮುಖ್ಯ ಭಾಷೆ ಮರಾಠಿ.
ಹೆಸರಿನ ಮೂಲ
ಪುಣೆ ನಗರದ ಹೆಸರು ಪುಣ್ಯನಗರಿ ಎಂಬ ಶಬ್ದದಿಂದ ಬಂದಿರಬೇಕು ಎಂದು ನಂಬಲಾಗಿದೆ. ಕ್ರಿ.ಶ. ೮ನೆಯ ಶತಮಾನದಲ್ಲಿ ಈ ಊರನ್ನು ಪುನ್ನಕ (ಅಥವಾ ಪುಣ್ಯಕ) ಎಂಬ ಹೆಸರಿನಿಂದ ಉಲ್ಲೇಖಿಸಿರುವುದು ದಾಖಲೆಗಳಲ್ಲಿ ಕಾಣಬರುತ್ತದೆ. ಕ್ರಿ.ಶ.೧೧ನೆಯ ಶತಮಾನದಲ್ಲಿ ಕಸಬೇ ಪುಣೆ ಮತ್ತು ಪುನವಾಡಿ ಎಂಬ ಉಲ್ಲೇಖವೂ ಕಾಣಬರುತ್ತದೆ. ಮರಾಠಾ ಸಾಮ್ರಾಜ್ಯದ ಕಾಲದಲ್ಲಿ ಇದನ್ನು ಪುಣೆ ಎಂದು ಸಂಭೋದಿಸಲಾಗುತ್ತಿತ್ತು. ಮುಂದೆ ಬ್ರಿಟಿಷರ ಬಾಯಲ್ಲಿ ಇದು ಪೂನಾ ಎಂದಾಯಿತು. ಪುಣೆ ಈಗಿನ ಅಧಿಕೃತ ಹೆಸರು.
ಇತಿಹಾಸ
ಈ ನಗರದ ಬಗ್ಯೆ ಮೊಟ್ಟಮೊದಲ ಉಲ್ಲೇಖ ಕ್ರಿ.ಶ. ೭೫೮ರ ರಾಷ್ಟ್ರಕೂಟರ ಆಳ್ವಿಕೆಯ ಕಾಲದಲ್ಲಿ ಕಾಣಬರುತ್ತದೆ. ಇಂದಿಗೂ ಪುಣೆಯ ಜಂಗಲೀ ಮಹಾರಾಜ ರಸ್ತೆಯಲ್ಲಿರುವ ಪಾತಾಳೇಶ್ವರ ಗುಹಾ ದೇವಾಲಯ ೭ನೆಯ ಶತಮಾನದಷ್ಟು ಹಳೆಯದು.
೧೭ನೆಯ ಶತಮಾನದವರೆಗೆ ಈ ಪಟ್ಟಣವು ನಿಜಾಮ ಶಾಹಿ, ಆದಿಲ ಶಾಹಿ, ಮುಘಲರು ಇತ್ಯಾದಿ ರಾಜ್ಯಗಳ ಅಧೀನದಲ್ಲಿತ್ತು. ೧೭ನೆಯ ಶತಮಾನದಲ್ಲಿ ಸತಾರಾದ ಶಹಾಜಿರಾಜೆ ಭೋಸ್ಲೇಗೆ ಪುಣೆ ನಗರವನ್ನು ನಿಜಾಮ ಶಹಾನು ಜಹಗೀರು ಕೊಟ್ಟನು. ಈ ಜಹಗೀರಿನಲ್ಲಿ ಶಹಾಜಿಯ ಹೆಂಡತಿ ಜೀಜಾಬಾಯಿಯು ನೆಲೆಸಿದ್ದಾಗ, ೧೬೨೭ರಲ್ಲಿ ಶಿವನೇರಿ ಕೋಟೆಯಲ್ಲಿ ಶಿವಾಜಿರಾಜೆ ಭೋಸ್ಲೆಯ ಜನನವಾಯಿತು. ತನ್ನ ಸಂಗಡಿಗರೊಂದಿಗೆ ಪುಣೆ ನಗರದ ಆಸುಪಾಸಿನಲ್ಲಿ ಪ್ರವರ್ಧಮಾನಕ್ಕೆ ಬಂದ ಶಿವಾಜಿಯು ಮುಂದೆ ಮರಾಠಾ ಸಾಮ್ರಾಜ್ಯವನ್ನು ಸ್ಥಾಪಿಸಿದ. ಮುಂದೆ ಪೇಶವಾಗಳ ಕಾಲದಲ್ಲಿ ಛತ್ರಪತಿಯ ರಾಜಧಾನಿ ಸತಾರಾಕ್ಕೆ ಬದಲಾದರೂ, ಪುಣೆಯು ಆಡಳಿತಾತ್ಮಕ ರಾಜಧಾನಿಯಾಗಿ ಮುಂದುವರೆಯಿತು. ಪೇಶವಾಯಿಯ ಕಾಲದಲ್ಲಿ ಪುಣೆ ನಗರ ಭರದಿಂದ ಬೆಳೆಯಿತು.